sagorsarker/bangla-wikipedia huggingface dataset:
ভাঙ্গা রেলওয়ে স্টেশন

ভাঙ্গা রেলওয়ে স্টেশন বাংলাদেশের ঢাকা বিভাগের ফরিদপুর জেলার ভাঙ্গা উপজেলার একটি রেলওয়ে স্টেশন।
২০২০ সালের ২৪ জানুয়ারি শুক্রবার সকালে ভাঙ্গায় রেলওয়ে স্টেশন উদ্বোধন করেন রেলমন্ত্রী নুরুল ইসলাম সুজন এবং বলেন, আগামী রোববার প্রধানমন্ত্রী শেখ হাসিনা ভিডিও সম্মেলনের মাধ্যমে রাজবাড়ী-ফরিদপুর-ভাঙ্গা রেলপথে চলাচল উদ্বোধন করবেন।
রাজবাড়ী থেকে ফরিদপুর রেলপথ তৈরি হয় ১৮৯৯ সালে। খানখানাপুর, বসন্তপুর, আমিরাবাদ, অম্বিকাপুর, ফরিদপুর, ফরিদপুর কলেজ, বাখুণ্ডা, তালমা, পুখুরিয়া রেলওয়ে স্টেশনটি বন্ধ হয় ১৯৯০ সালের ১৬ সেপ্টেম্বর। পুরনো ৪৫ কিলোমিটার রেললাইনের সঙ্গে আরও ৫ কিলোমিটার যুক্ত হয়ে নতুন আঙ্গিকে এ রেললাইনের দূরত্ব হবে ৫০ কিলোমিটার। ব্রডগেজ পুনর্বাসন এ রেললাইনের সঙ্গে নতুন যুক্ত হয়েছে পুখুরিয়া রেলওয়ে স্টেশন থেকে ৫ কিলোমিটার অর্থাৎ ভাঙ্গা রেলওয়ে স্টেশন পর্যন্ত। পাচুড়িয়া থেকে ফরিদপুর স্টেশন পর্যন্ত রেল যোগাযোগ বন্ধ হয় ১৯৯৬ সালের ২৬ মার্চ। এর আগে ফরিদপুর থেকে পুখুরিয়ার সঙ্গে রেল যোগাযোগ বন্ধ হয় ১৯৯০ সালের ১৬ সেপ্টেম্বর। প্রধানমন্ত্রী শেখ হাসিনা এলাকার জনগণের কল্যাণে ২০১৩ সালে রেললাইনটি পুনর্নির্মাণ ও পুনর্বাসনের জন্য নির্দেশ দেন। রেলপথ মন্ত্রণালয় প্রধানমন্ত্রীর নির্দেশনা অনুযায়ী যথারীতি শুরু করে পুনর্নির্মাণ ও পুনর্বাসনের কাজ। পাচুড়িয়া থেকে ভাঙ্গা পর্যন্ত এ রেললাইনে রয়েছে বড়-ছোট ব্রিজ ও কালভার্ট মিলিয়ে ৬৬টি। রেলের নিরাপত্তা রক্ষীসহ রেল গেট রয়েছে ২৪টি এবং রেলের নিরাপত্তা রক্ষী ছাড়া গেট রয়েছে ১৯টি। ২০১৯ সালে ফরিদপুর ভাঙ্গা রেলপথের কাজ শেষ হয়।
ভাঙ্গা রেলওয়ে স্টেশন দিয়ে নিম্নের ট্রেনগুলো চলাচল করে-
এম শামসুল হক

মেজর জেনারেল (অবঃ) এম শামসুল হক (১ সেপ্টেম্বর ১৯৩১-২১ নভেম্বর ২০১৫) জাতীয় পার্টির রাজনীতিবিদ, সেনাকর্মকর্তা, চাঁদপুর-২ আসনের সংসদ সদস্য ও স্বাস্থ্য মন্ত্রী ছিলেন।
এম শামসুল হক ১ সেপ্টেম্বর ১৯৩১ সালে চাঁদপুর জেলার মতলব উত্তর উপজেলার সুগন্ধি গ্রামে জন্মগ্রহণ করেন।
এম শামসুল হক ১৯৫৬ সালে এমবিবিএস পাস করে একই সালে সেনাবাহিনীতে যোগ দেন। ১৯৭১ সালে তিনি ঢাকা সেনানিবাসের ইস্ট পাকিস্তান এয়ারফোর্স ব্যাজে কর্মরত ছিলেন। ১৯৭১ সালের ২৬ মার্চের পর চলে যান গ্রামের বাড়িতে। এপ্রিল মাসে আগরতলা গিয়ে মুক্তিযোদ্ধাদের প্রশিক্ষণ ও যুদ্ধাহত মুক্তিযোদ্ধাদের চিকিৎসার দায়িত্ব নেন। তিনি মুক্তিযুদ্ধের সময় তিনি ১ নম্বর সেক্টরের অধীনে যুদ্ধ করেছিলেন। জেনারেল ওসমানী সেনাবাহিনীর জন্য পৃথক মেডিকেল কোর গঠন করলে ১৯৭১ সালের নভেম্বর মাসে তাকে দায়িত্ব দেন। তিনি বাংলাদেশ সশস্ত্র বাহিনীর মেডিকেল কোরের প্রথম মহাপরিচালক নিযুক্ত হয়ে ৫ এপ্রিল ১৯৮২ সাল পর্যন্ত ১১ বছর দায়িত্বে পালন করেন।
তিনি ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে চাঁদপুর-২ আসন থেকে পরপর দুইবার সংসদ সদস্য নির্বাচিত হয়েছিলেন। মার্চ ১৯৮২ সাল থেকে ডিসেম্বর ১৯৯০ সাল পর্যন্ত ৯ বছর বিভিন্ন সময়ে তিনি স্বাস্থ্য, পরিকল্পনা, সমাজকল্যাণ, বাণিজ্য, ত্রাণ ও পুনর্বাসন মন্ত্রণালয়ের মন্ত্রী হিসেবে দায়িত্ব পালন করেন।
এম শামসুল হক বিবাহিত ছিলেন। তিনি দুই ছেলে ও দুই মেয়ের জনক। তার বড় ছেলে জেনারেল ফার্মাসিউটিক্যালস লিমিটেডের চেয়ারম্যান ও ব্যবস্থাপনা পরিচালক মমিনুল হক এবং ছোট ছেলে আনিসুল হক হলেন শিল্পপতি।
এম. শামসুল হক ২১ নভেম্বর ২০১৫ ঢাকার সম্মিলিত সামরিক হাসপাতালে (সিএমএইচ) মৃত্যুবরণ করেন। তার অবদানের স্বীকৃতিস্বরূপ ঢাকা সেনানিবাসের আর্মড ফোর্সেস মেডিকেল কলেজ (এএফএমসি) অডিটোরিয়ামের নতুন নামকরণ করা হয়েছে 'মেজর জেনারেল এম শামসুল হক অডিটোরিয়াম'।
হীরা দেবী বাইবা

হীরা দেবী বাইবা ছিলেন ভারতের দার্জিলিং জেলার ভারতীয় লোকসংগীত গায়িকা এবং নেপালি লোক গানের প্রবর্তক হিসাবে তাঁরই নাম করা হয়। তাঁর 'চুরা ত হোইন অস্তুরা' (নেপালি: चुरा त होइन अस्तुरा) গানটিকে বলা হয়ে থাকে রেকর্ড করা প্রথম তামাং সেলো (নেপালি লোক গানের একটি ঘরানা)। হীরা দেবী বাইবা একমাত্র নেপালি লোক গায়ক, কলকাতার এইচএমভি থেকে যাঁর গানের অ্যালবাম বের হয়েছিল (১৯৭৪ এবং ১৯৭৮ সালে)। তিনি আকাশবাণীর একমাত্র প্রথম শ্রেণির (গ্রেড- এ) নেপালি লোক গায়ক ছিলেন।
হীরা দেবী বাইবা কার্শিয়াংয়ের কাছাকাছি অম্বুটিয়া টি এস্টেটের একটি সংগীতকার পরিবারে জন্মেছিলেন এবং নেপালি লোক সংগীতশিল্পী ও সুরকারদের দীর্ঘ প্রজন্মের অন্যতম একজন ছিলেন। তাঁর পিতার নাম সিং মান সিং বাইবা এবং মায়ের নাম শেরিং ডোলমা। তাঁর ৪০ বছরের সংগীত জীবনে, তিনি প্রায় ৩০০টি লোক গান করেছেন। তাঁর পেশাদার সংগীত জীবন শুরু হয়েছিল ১৯৬৬ সালে কার্শিয়াংয়ে রেডিও নেপালের জন্য তিনটি গান রেকর্ড করার মধ্যে দিয়ে। তিনি ১৯৬৩ সাল থেকে ১৯৬৫ সাল পর্যন্ত কার্শিয়াংয়ের আকাশবাণী স্টেশনে ঘোষক হিসাবে কাজ করেছিলেন।
বাইবার জনপ্রিয় গানগুলির মধ্যে রয়েছে "ফারিয়া লায়াইদিয়্যাচন", "ওরা দৌদি জান্দা", "এবং রামরি তা রামরি"। বাবার প্রতি শ্রদ্ধা নিবেদন করে, বাইবা ২০০৮ সালে শিলিগুড়ির কাছে কদমতলায় তাঁর নিজের বাড়িতে এস এম বাইবা আন্তর্জাতিক সংগীত ও নৃত্য একাডেমি চালু করেছিলেন। হীরা বাইবা ১৯শে জানুয়ারী, ২০১১ সালে ৭১ বছর বয়সে নিজের বাড়িতে অগ্নিদগ্ধ হয়ে মারা যান। তাঁর দুই সন্তান আছেন নবনীত আদিত্য বাইবা এবং ।
কিংবদন্তি হীরা দেবী বাইবার প্রতি শ্রদ্ধা নিবেদন করে, তাঁ দুই সন্তান সত্য বাইবা এবং নবনীত আদিত্য বাইবা ২০১৬-২০১৭ সালে তাঁর কয়েকটি বিখ্যাত একক গান পুনরায় রেকর্ড করেন এবং প্রকাশ করেন। 'আমা লাই শ্রদ্ধাঞ্জলি -মায়ের প্রতি শ্রদ্ধা' এই প্রকল্পের পরিচালনা ও দেখাশোনা করেছিলেন সত্য এবং নবনীত এর জন্য গান গেয়েছিলেন। এইভাবে তাঁরা এই ধারাকে আরও এগিয়ে নিয়ে গেছেন।
হীরা দেবী ১৯৮৬ সালে দার্জিলিংয়ের নেপালি অকাদেমি কর্তৃক 'মিত্রসেন পুরস্কার' পেয়েছিলেন, ১৯৯৬ সালে সিকিম সরকার তাঁকে 'মিত্রসেন স্মৃতি পুরস্কার' দেন। ২০০১ সালে তিনি অগম সিং গিরি পুরস্কার এবং গোর্খা শহীদ সেবা সমিতির আজীবন সম্মাননা পুরস্কার পেয়েছিলেন। নেপাল সরকার তাঁকে গোর্খা দক্ষিণ বাহু (নেপালের নাইটহুড), সাধনা সম্মান এবং মধুরিমা ফুল কুমারী মাহাতো পুরস্কার দিয়েছিলেন।
কিকে সেতিয়েন

এনরিকে সেতিয়েন সোলার (জন্ম: ২৭ সেপ্টেম্বর ১৯৫৮), যিনি কিকে সেতিয়েন নামে পরিচিত, একজন স্পেনীয় পেশাদার ফুটবলার, যিনি সেন্ট্রাল মিডফিল্ডার হিসেবে খেলতেন এবং একজন ফুটবল ম্যানেজার। তিনি বর্তমানে লা লিগার দল বার্সেলোনার ম্যানেজার হিসেবে দায়িত্ব পালন করছেন।
বেশভূষাশৈলী নকশাকরণ

বেশভূষাশৈলী নকশাকরণ (ইংরেজিতে ফ্যাশন ডিজাইন) বলতে নান্দনিকতা, রুচি, স্বাভাবিক সৌন্দর্য ইত্যাদি ব্যাপারগুলিকে প্রাধান্য দিয়ে বিভিন্ন রঙ, উপাদান, বিন্যাস বা সজ্জা ও শৈলীর সমন্বয়ে পোশাক ("বেশ") ও অন্যান্য আনুষঙ্গিক পরিধেয় ("ভূষা") দ্রব্যের নকশা করার ব্যবহারিক, শৈল্পিক ও পেশাদারী কর্মকাণ্ডটিকে বোঝানো হয়। স্থানভেদে ও কালভেদে সাংস্কৃতিক ও সামাজিক মনোভাব বেশভূষাশৈলী নকশাকরণ প্রক্রিয়ার উপরে প্রভাব ফেলে থাকে। যারা বেশভূষাশৈলী নকশা করেন, তাদেরকে বেশভূষাশৈলী নকশাকার বা বেশভূষাশৈলী নকশাবিদ (ইংরেজিতে ফ্যাশন ডিজাইনার) বলা হয়। বেশভূষাশৈলী নকশাবিদেরা ভোক্তাদের পছন্দ-অপছন্দের ব্যাপারে আগে থেকেই আঁচ করার চেষ্টা করেন যাতে তাদের নকশাকৃত বেশভূষাশৈলীগুলি ঠিক সময়ে বাজারে আনা যায়। এ জন্য তারা সমাজে প্রচলিত বেশভূষাশৈলীর চল বা ধারা নিয়ে গবেষণা করেন ও নতুন নকশার বেশভূষাশৈলী প্রদর্শন করেন। তাদের প্রদর্শিত কিছু নতুন নকশা আবার বেশভূষাশৈলী নির্মাতা শিল্পপ্রতিষ্ঠানগুলি গ্রহণ করে ও এগুলির গণ-উৎপাদন করে। এর ফলে সমাজে আবার নতুন শৈলী বা নকশার বেশভূষার চল শুরু হয়। এভাবে বেশভূষাশৈলীর নকশাকরণ, বেশভূষার উৎপাদন ও সমাজে বেশভূষাশৈলীর চলের চক্রটি চলতে থাকে। বেশভূষাশৈলী নকশাবিদেরা এককভাবে কাজ করতে পারেন কিংবা কোনও প্রতিষ্ঠানের অংশ হিসেবে কাজ করতে পারেন।
বেশভূষাশৈলী নকশাকরণের কাজটি সমাজের চাহিদার উপর নির্ভরশীল কোনও পরোক্ষ কর্মকাণ্ড নয়, বরং সমাজকে পরিবর্তনকারী এক ধরনের সক্রিয় কর্মকাণ্ড। বেশভূষাশৈলী নকশাবিদদের কিছু কাজের উপর ভিত্তি করে প্রতি বছর লক্ষ-কোটি পোশাক ও আনুষাঙ্গিক পরিধেয় দ্রব্য শিল্পোৎপাদন করা হয়, ফলে সমাজে বসবাসকারী ব্যক্তিদের বাহ্যিক অবয়ব বা বেশ কীরকম হবে, তার উপরে বেশভূষাশৈলী নকশাবিদদের অপরিসীম প্রভাব আছে। বেশভূষাশৈলীনকশাবিদেরা তাদের নকশাগুলিকে পরিচিত করানোর লক্ষ্যে নিয়মিত পোশাক প্রদর্শনী-র আয়োজন করেন, নিজস্ব মার্কার বেশভূষার খুচরো দোকান পরিচালনা করেন। কিছু বেশভূষাশৈলী নকশাবিদ এতই জনপ্রিয় যে তাঁরা নিজেরা কোনও নকশা করেন না, বরং অন্যের করা নকশায় নিজের নাম ব্যবহার করার অনুমতি দেন।
বেশভূষাশৈলী নকশাকরণে যে উপাদান ও মূলনীতিগুলি নিয়ে কাজ করা হয়, তাদের মধ্যে রয়েছে রঙ বা বর্ণ, আকৃতি, ঋণাত্মক আকৃতি (negative shape), রূপরেখা (Sihouette), গতি, বুনট (texture), প্রতিসাম্য (symmetry), অপ্রতিসাম্য (asymmetry), কারুকাজ, বিন্যাস, স্বচ্ছতা, আয়তন, রেখা, পক্ষপাত, খণ্ড (block), স্তর, বৈপরীত্য, পৃষ্ঠতল, মূলসুর (motif), রেখা, নির্মাণ, বিনির্মাণ, আবরণ বা আচ্ছাদন, ব্যবহারিক উদ্দেশ্য, ছাপ, দিক, গুচ্ছ, ইত্যাদি।
যেসব ব্যবসা প্রতিষ্ঠান নিত্যনতুন শৈলীর উচ্চমানের পোশাক ও আনুষঙ্গিক পরিধেয় নকশা ও বিক্রয় করে থাকে, তাদেরকে অভিজাত শৈলীর বেশভূষা নির্মাতা (ইংরেজিতে ফ্যাশন ডিজাইন হাউস Fashion design house বা ফ্যাশন হাউস Fashion house; ফরাসি ভাষায় কুত্যুরিয়ে Couturier) নামে ডাকা হয়। এসব প্রতিষ্ঠানে সাধারণত একজন মূল নকশাবিদ বা প্রধান ব্যবস্থাপকের তত্ত্বাবধানে একাধিক বেশভূষাশৈলী নকশাবিদ কাজ করে থাকেন। মূল নকশাবিদ অভিজাত শৈলীর বেশভূষা নির্মাণ জগতের সাথে সার্বক্ষণিক যোগাযোগ রক্ষা করেন, নতুন নতুন নকশা ও শৈলী সম্পর্কে অবগত থাকেন এবং এগুলির ভিত্তিতে সামগ্রিকভাবে নতুন একটি বেশভূষাশৈলী সঙ্কলনের (কালেকশন) মূল শৈলীটি সৃষ্টি করেন; অন্যদিকে সহায়ক নকশাবিদেরা কাপড়, বোতাম, জিপার, ইলাস্টিক, ইত্যাদির খুঁটিনাটি শৈলীগুলি নির্ধারণ করেন। এছাড়া বিন্যাস প্রস্তুতকারক, নমুনা প্রস্তুতকারক, দর্জি, ইত্যাদি পেশার ব্যক্তিরাও এই প্রতিষ্ঠানে কাজ করে থাকে।
ডি (প্রোগ্রামিং ভাষা)

ডি যা ডিল্যাং নামেও পরিচিত, হচ্ছে ওয়াল্টার ব্রাইট ও ডিজিটাল মার্স কর্তৃক তৈরীকৃত এবং ২০০১ সালে মুক্তিপ্রাপ্ত মাল্টি-প্যারাডাইম সিস্টেম প্রোগ্রামিং ভাষা। আন্দ্রে আলেক্সান্দ্রেস্কু ২০০৭ সালে এর উন্নয়ন কাজে যোগ দেন। যদিও এটি সি++ কে পূনঃপ্রকৌশল করে তৈরী করা হয়েছে, তারপরও এটি একটি স্বতন্ত্র ভাষা। এটিতে সি++ এর কিছু মূল বৈশিষ্ট্যিকে পূনঃউন্নয়ন করা হয়েছে। পাশাপাশি এটিতে রুবি, পাইথন, সি#, জাভা ও আইফেলের মতো উল্লেখযোগ্য কিছু ভাষার বৈশিষ্ট্য অন্তর্ভুক্ত করা হয়েছে।
এই উদাহরণ প্রোগ্রামটি তার কমান্ড লাইনের যুক্তিগুলি মুদ্রণ করে। codice_1 ফাংশন একটি ডি প্রোগ্রামের এন্ট্রি পয়েন্ট, এবং codice_2 কমান্ড লাইন আর্গুমেন্ট প্রতিনিধিত্বমূলক স্ট্রিং একটি অ্যারে। ডি-তে একটি codice_3 হচ্ছে ক্যারেক্টারের একটি অ্যারে, যেটি ডি১ -এ codice_4 অথবা ডি২ তে codice_5 এর প্রতিনিধিত্ব করে।
import std.stdio: writefln;
void main(string[] args)
নীচে একটি সংক্ষিপ্ত প্রোগ্রামে বেশ কয়েকটি ডি ক্ষমতা এবং ডি নকশা ট্রেড-অফ গুলো দেখাচ্ছে। এটি codice_6 নামের একটি পাঠ্য ফাইলের লাইনের উপরে পুনরাবৃত্তি করে, যার প্রতিটি লাইনে আলাদা শব্দ রয়েছে এবং সমস্ত শব্দ মুদ্রণ করে যা অন্য শব্দের অ্যানাগ্রাম।
import std.stdio, std.algorithm, std.range, std.string;
void main() {
অভয়া হিরন্ময়ী

অভয়া হিরন্ময়ী (জন্ম ২৪ মে ১৯৮৯) একজন ভারতীয় নেপথ্য সঙ্গীতশিল্পী।
তিনি মালায়ালাম এবং তেলুগু ভাষায় গান গেয়েছেন এবং চলচ্চিত্রের জন্য সমবেত-গায়ক হিসাবে কাজ করেছেন।
অভয়া হিরন্ময়ী তিরুবনন্তপুরমের একটি সৃজনশীল পরিবারে জন্মগ্রহণ করেন।
তিনি ছোট থেকে সংগীতের কোনও চিরাচরিত প্রশিক্ষণ নেননি।
তিনি সংগীতের মূল বিষয়গুলি তাঁর মা লতিকার কাছ থেকে শেখেন এবং
পরোক্ষভাবে আরও জ্ঞান অর্জন করেন, তাঁঁর কাকার দেওয়া সংগীত পাঠ শুনে শুনে।
তাঁঁর মা ছিলেন সংগীতে স্নাতকোত্তর এবং প্রফেসর নিয়াত্তিঙ্কর এম কে মোহনচন্দ্রনের শিষ্য।
তাঁর বাবা জি মোহন দূরদর্শন কেন্দ্রের অনুষ্ঠান নির্মাতা ছিলেন।
তাঁঁর কাকা ছিলেন স্বাতী তিরুনাল সংগীত মহাবিদ্যালয়ের অধ্যাপক।
হিরন্ময়ী তিরুবনন্তপুরমে বেড়ে ওঠেন যেখানে তিনি কার্মেল স্কুলে পড়াশোনা করেছিলেন।
সংগীতে কর্মজীবন গড়ার আগে তিনি ইঞ্জিনিয়ারিং নিয়ে পড়াশোনা করেছিলেন।
সংগীতশিল্পী গোপী সুন্দর ও অভয়া হিরন্ময়ী একত্রে বসবাসের সম্পর্ক স্থাপন করেছিলেন,
এবং জুলাই ২০১৮ সালে তিনি ব্যক্ত করেন যে তাঁঁরা ৯ বছর এক সাথে ছিলেন। 
হিরন্ময়ী তাঁর কর্মজীবন শুরু করেছিলেন ২০১৪ সালে মালায়ালাম চলচ্চিত্রের গানের
জন্য সমর্থনকারী কণ্ঠ হিসাবে কাজ করার মাধ্যমে।
তিনি চলচ্চিত্র জগতে আত্মপ্রকাশ করেন "নাকু পেণ্ডা, নাকু টাকা" চলচ্চিত্রে একই নামের গানের মাধ্যমে,
যেখানে তিনি সোয়াহিলি ভাষায় গান গেয়েছিলেন।
এই চলচ্চিত্রের সুরকার এবং এই গানের মূল গায়ক ছিলেন গোপী সুন্দর।
এরপর তিনি দিলীপ এবং মমতা মোহনদাস অভিনীত "টু কান্ট্রিজ" চলচ্চিত্রে গোপী সুন্দর সুরারোপিত "থান্নে থান্নে" গানে কণ্ঠ দেন।
একই বছর, তিনি তেলুগু চলচ্চিত্র মল্লী মল্লী ইদি রানী রোজুর জন্য "ছোটি জিন্দেগি" গানটি গেয়েছিলেন।
২০১৬ সালে তিনি "জেমস এবং অ্যালিস" চলচ্চিত্রের রোমান্টিক গাথা "মষ়য়ে মষ়য়ে" গানে কার্তিকের সঙ্গে কণ্ঠ মেলান এবং
এরপর তিনি প্রয়াত দীপন পরিচালিত সত্য - ম্যান অন দ্য রোড চলচ্চিত্রে গান করেন।
২০১৭ সালে তাঁঁর গাওয়া মালায়ালাম ছবি "গুডালোচনার" কোঝিকোড ও তাঁর দেহাতী গান সম্পর্কিত গোপী সুন্দর সুরারোপিত
"কোয়িকোডের গান"-এর মুক্তির পরে তাৎক্ষণিক জনপ্রিয় হয়ে ওঠে এবং এশিয়াভিশন অ্যাওয়ার্ডসে তাঁঁর প্রথম পুরস্কার পান।
২০১৯ সালে তিনি সুদীপ যোশীএবং গীতিকার সুদীপ পরিচালিত হ্যাপী সর্দার নামক মালয়ালম চলচ্চিত্রে "শাদী মেঁঁ আনা" গানটিতে গলা দিয়েছেন।
একই বছরে তিনি রোশন এন্ড্রিউজ পরিচালিত প্রতি পূবনকোষ়ি চলচ্চিত্রে "এনিন্না এনিদেন্না" গানটি গেয়েছেন।
জামাতুলা

জামাতুলা ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট অবস্থিত৷
আলোকঝারি

আলোকঝারি ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট অবস্থিত৷
বাতাসী

বাতাসী ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট অবস্থিত৷
বাতাসির অবস্থান .
ডিস্ট্রিক্ট সেন্সাস হ্যান্ডবুক, দার্জিলিং, ২০১১-এর ৩৬৩ পৃষ্ঠায় খড়িবাড়ি সিডি ব্লকের মানচিত্রে শ্যামধনকে জনগণনা নগর হিসাবে দেখানো হয়েছে যদিও ২০১১ সালের আদমশুমারিতে বাতাসিকে একটি পৃথক জনবহুল স্থান হিসাবে চিহ্নিত করা হয়নি। 
তরাই অঞ্চলে হিমালয়ের পাদদেশে বিস্তৃত ভূমি অবস্থিত।  পশ্চিমে, মেচি নদী নেপাল সীমান্ত বরাবর অবস্থিত।  জমির সমগ্র অধিকাংশ কৃষি জমি, চা বাগান এবং বন এবং ছোট ছোট গ্রামের সমষ্টি, ১৯৮.০২ কিমি২ (৭৬.৪৬ মি২) এলাকা নিয়ে গঠিত।  গ্রাম এলাকাগুলি হলো (গ্রাম পরিষদ) বাতাসি, শ্যামধন, গন্ডগোল, কুঙ্গুরপুর, বদরাজোত, পশ্চিম বদরাজোত, বুদসিং, শেবায়রাম, হাটখোলা।
মানচিত্রটি দার্জিলিং জেলার শিলিগুড়ি মহকুমাকে দেখায়।  এই অঞ্চলটি হিমালয়ের পাদদেশ জুড়ে বিস্তৃত এবং উত্তর থেকে দক্ষিণে আলতোভাবে ঢালু একটি সমতল ভূমি।  উত্তরের অংশটিকে তরাই অঞ্চল হিসাবে উল্লেখ করা হলেও বৃহত্তর দক্ষিণ অংশটি ডুয়ার্স অঞ্চলের পশ্চিম হিসেবে গড়ে উঠেছে।  যেখানে জনসংখ্যার ৫৫.১১% গ্রামীণ এলাকায় বাস করে এবং ৪৪.৮৯% মানুষ শহরে বাস করে।  পশ্চিম দিকে মেচি নদী নেপালের সাথে একটি দীর্ঘ সীমান্ত তৈরি করেছে।  পূর্ব দিকে মহানন্দা নদী বাংলাদেশের সাথে একটি নাতিদীর্ঘ সীমান্ত তৈরি করেছে।
বাতাসী মোড় একটি চৌমাথা মোড়, এখানে শ্যামধনজোত এবং বাতাসি হাটের রাস্তাগুলি এসে বাতাসী রোডে মিশেছে। এখান থেকে শিলিগুড়ি, খড়িবাড়ির বাস, অটো গাড়ি পাওয়া যায়, তাছাড়া আশেপাশের জায়গাগুলিতে যাওয়ার জন্য টোটো পাওয়া যায়। এবং বাতাসীতে একটি ছোটো রেলস্টেশনও আছে।
কাটিহার-শিলিগুড়ি লাইনে বাতাসিতে একটি রেলস্টেশন আছে। এটি শিলিগুড়ি থেকে ৩১.৬ কিমি (১৯.৬ মি দূরত্বে অবস্থিত)।
বাতাসিতে দুটি সরকারি উচ্চ বিদ্যালয় রয়েছে শাস্ত্রীজি এবং শ্যামধন নামে, অধিকারীতে একটি উচ্চবিদ্যালয় আছে আর তাছাড়া অনেক সরকারি ও বেসরকারি প্রাথমিক বিদ্যালয় রয়েছে।
মো. সাইফুল আলম

লেফটেন্যান্ট জেনারেল মো. সাইফুল আলম, এসইউপি, বিএসপি, এনডিসি, পিএসসি, পিএইচডি হলেন বাংলাদেশ সেনাবাহিনীর সাবেক একজন ঊর্ধ্বতন কর্মকর্তা যিনি জাতীয় প্রতিরক্ষা কলেজের কমান্ড্যান্ট ছিলেন। ইতিপূর্বে তিনি কোয়ার্টার মাস্টার জেনারেল হিসেবে কর্মরত ছিলেন। লেফটেন্যান্ট জেনারেল পদে পদোন্নতির পূর্বে তিনি প্রতিরক্ষা গোয়েন্দা মহাপরিদপ্তরের মহাপরিচালক ছিলেন।
সাইফুল আলম ২৭ জুন ১৯৮৬ সালে বাংলাদেশ মিলিটারি একাডেমির ১৪তম দীর্ঘমেয়াদী কোর্সে কমিশনপ্রাপ্ত হন। তিনি তার বিএমএ দীর্ঘমেয়াদী কোর্সে সর্ড অব অনার এবং অ্যাকাডেমিক স্বর্ণপদক অর্জন করেন। তিনি ১১তম পদাতিক ডিভিশনের অধীনে একটি পদাতিক ব্রিগেডের কমান্ডার ছিলেন। ১১তম পদাতিক ডিভিশনের জেনারেল অফিসার কমান্ডিং এবং বগুড়া সেনানিবাসের এরিয়া কমান্ডার হিসেবে দায়িত্ব পালন করার পর, ২৮ ফেব্রুয়ারি ২০২০ সালে তাকে প্রতিরক্ষা গোয়েন্দা মহাপরিদপ্তরের মহাপরিচালক হিসেবে নিয়োগ দেওয়া হয়।
বগুড়ায় ১১ পদাতিক ডিভিশনে জিওসি হিসেবে দায়িত্ব পালনের পূর্বে তিনি ৭ম পদাতিক ডিভিশনের জেনারেল অফিসার কমান্ডিং (জিওসি) এবং বরিশাল শেখ হাসিনা সেনানিবাসের এরিয়া কমান্ডার হিসেবে দায়িত্ব পালন করেন। তিনি ডিফেন্স সার্ভিসেস কমান্ড অ্যান্ড স্টাফ কলেজ, মিরপুরের ডিরেক্টিং স্টাফ হিসেবেও কাজ করেছেন। এছাড়াও তিনি বাংলাদেশ মিলিটারি একাডেমি (বিএমএ) এবং স্কুল অফ ইনফ্যান্ট্রি অ্যান্ড ট্যাকটিক্স (এসআইএন্ডটি)-এর কমান্ড্যান্ট হিসেবে দায়িত্ব পালন করেছেন। তিনি বাংলাদেশ মিলিটারি একাডেমিতে (বিএমএ) প্লাটুন কমান্ডার ছিলেন।
৫ জুলাই ২০২১ সালে, আলমকে বাংলাদেশ সেনাবাহিনীর সদর দপ্তরে কোয়ার্টার মাস্টার জেনারেল হিসেবে নিয়োগ দেওয়া হয়। ২৯ জানুয়ারি ২০২৪ সালে তাকে জাতীয় প্রতিরক্ষা কলেজ, বাংলাদেশের কমান্ড্যান্ট হিসেবে নিয়োগ দেওয়া হয়।
আগস্ট ২০২৪ সালে তিনি পররাষ্ট্র মন্ত্রণালয়ে যুক্ত হন।
৩ সেপ্টেম্বর ২০২৪ সালে, তার ব্যাংক হিসাব বাংলাদেশ ব্যাংকের বাংলাদেশ ফাইন্যান্সিয়াল ইন্টেলিজেন্স ইউনিট (বিএফআইইউ) দ্বারা জব্দ করা হয়। একই সাথে তার স্ত্রী ও সন্তানদের নামে থাকা ব্যাংক হিসাব এবং তাদের মালিকানাধীন ব্যবসার ব্যাংক হিসাবও স্থগিত করার নির্দেশ দেওয়া হয়। ১১ সেপ্টেম্বর ২০২৪ সালে তাকে বাধ্যতামূলক অবসরে পাঠানো হয়।
ইনামুল হক (বিজ্ঞানী)

ইনামুল হক (অসমীয়া: ইনামুল হক) (১ মার্চ ১৯৪০ - ২ ফেব্রুয়ারি ২০১৪) রসায়নবিজ্ঞানের একজন প্রখ্যাত ভারতীয় বংশোদ্ভূত প্রভাষক ছিলেন। তিনি একজন দুর্দান্ত দূরদর্শী এবং অসমের কেমিস্ট্রি সম্পর্কিত একজন নিবেদিত শিক্ষক ছিলেন। ২০১৪ সালের ২ ফেব্রুয়ারি তিনি মারা যান।
ইনামুল হকের জন্ম সিভাসাগর, আসাম, ভারত এর মুরবাজারের একটি ছোট্ট গ্রামে।
তিনি ১৯৬৩ সালে কটন কলেজ প্রভাষক হিসাবে কর্মজীবন শুরু করেছিলেন। তারপরে তিনি সিবসাগর কলেজ (১৯৬৩ -১৯৬৫) এ যোগ দেন যেখানে তিনি ইম্পেরিয়াল কলেজ লন্ডন যান (১৯৬৫) -৬৮) গবেষণা কাজ অনুসরণ। তিনি স্পেকট্রোস্কোপি এ কাজ করেছিলেন এবং ১৯৮৮ সালে লন্ডন বিশ্ববিদ্যালয় দ্বারা পিএইচডি ডিগ্রি অর্জন করেছিলেন।
বিদেশ থেকে ফিরে আসার পরে তিনি ডিব্রুগড় বিশ্ববিদ্যালয় যোগদান করেন এবং ২০০৩ সালে সেখান থেকে অবসর গ্রহণ করেন। ডিব্রুগড় বিশ্ববিদ্যালয় থাকাকালীন তিনি তাঁর অধীনে ১৫ টি পিএইচডি এস তৈরি করেছিলেন এবং খ্যাতিমান ৪৫ টি বৈজ্ঞানিক গবেষণাপত্র প্রকাশ করেছেন জার্নাল। তাকে আদালত, কার্যনির্বাহী কাউন্সিল, একাডেমিক কাউন্সিল, পিজি বোর্ড এবং ডিব্রুগড় বিশ্ববিদ্যালয় ইউজি বোর্ডের সদস্য হওয়ার দায়িত্ব অর্পণ করা হয়েছিল। তিনি একটি সংক্ষিপ্ত সময়ের জন্য ডিব্রুগড় বিশ্ববিদ্যালয় এর উপাচার্য হিসাবেও কাজ করেছিলেন। 
অবসর গ্রহণের পরে তিনি সল্ট ব্রুক একাডেমি আসামের ডিব্রুগড়কে রেক্টর হিসাবে যোগদান করেন। তরুণ শিক্ষার্থীদের ভবিষ্যত গড়তে শেখাতে তিনি তাঁর অবসর জীবন উৎসর্গ করেছিলেন। তিনি সল্ট ব্রুক একাডেমির প্রতিটি শিক্ষার্থীর অনুপ্রেরণার উৎস ছিলেন। তিনি সেখানে রসায়ন শিখিয়েছিলেন।
সল্ট ব্রুক একাডেমিতে একজন রেক্টর হিসাবে থাকাকালীন তিনি ক্যান্সার এর শরণাপন্ন হন। ২ ফেব্রুয়ারি, ২০১৪ এ তিনি তার শেষ নিঃশ্বাস ত্যাগ করেছিলেন।
বিজয় কুমার সরস্বত

বিজয় কুমার সরস্বত একজন ভারতীয় বিজ্ঞানী যিনি পূর্বে প্রতিরক্ষা গবেষণা ও উন্নয়ন সংস্থার (ডিআরডিও) মহাপরিচালক এবং ভারতীয় প্রতিরক্ষা মন্ত্রীর মুখ্য বৈজ্ঞানিক উপদেষ্টার দায়িত্ব পালন করেছিলেন। তিনি ৩১ মে ২০১৩ এ অবসর গ্রহণ করেছেন এবং বর্তমানে এনআইটিআই আইয়্যাং অর্থাৎ ভারতের পরিকল্পনা কমিশনের সদস্য এবং জওহরলাল নেহেরু বিশ্ববিদ্যালয়ের চ্যান্সেলর।
সরস্বত পৃথ্বী ক্ষেপণাস্ত্রের বিকাশ এবং ভারতীয় সশস্ত্র বাহিনীতে এর অন্তর্ভুক্তির মূল বিজ্ঞানী। তিনি ভারত সরকার থেকে পদ্মশ্রী এবং পদ্মভূষণের প্রাপক।
গোয়ালিয়রের ডানোলি এলাকায় ২৫ মে, ১৯৪৯-এ জন্মগ্রহণ করেন, সরস্বত ইঞ্জিনিয়ারিং বিষয়ে স্নাতক মাধব ইনস্টিটিউট অফ টেকনোলজি অ্যান্ড সায়েন্স গোয়ালিয়র, এম.পি. থেকে শেষ করেছেন। তিনি ইঞ্জিনিয়ারিং অব ইঞ্জিনিয়ারিং ইন্ডিয়ান ইনস্টিটিউট অফ সায়েন্স (আইআইএসসি) থেকে ডিগ্রি অর্জন করেছেন এবং তারপরে ওসমানিয়া বিশ্ববিদ্যালয় থেকে প্রপালশন ইঞ্জিনিয়ারিংয়ে ডক্টরেট করেছেন। 
সরস্বত ন্যাশনাল একাডেমি অফ ইঞ্জিনিয়ারিং, ই্যারোনটিকাল সোসাইটি অফ ইন্ডিয়া, অ্যাস্ট্রোনটিকাল সোসাইটি অফ ইন্ডিয়া এবং ইনস্টিটিউশন অফ ইঞ্জিনিয়ার্সের সহযোগী। তিনি সমীরের গভর্নিং কাউন্সিলের সদস্য এবং এআইসিটিইর গবেষণা বোর্ড, সিএসআইআর ল্যাবস এবং ওসমানিয়া বিশ্ববিদ্যালয়ের বোর্ড অব স্টাডির সদস্য। তিনি চেয়ারম্যান, দহন ইনস্টিটিউট (ভারতীয় বিভাগ), এবং ভারতের অ্যারোনটিকাল সোসাইটি (হায়দ্রাবাদ শাখা)। ড। সরস্বত সমালোচনামূলক ক্ষেপণাস্ত্র প্রযুক্তির সংখ্যার উন্নয়নের অগ্রদূত যিনি এর কারণেই অস্বীকার করেছিলেনক্ষেপণাস্ত্র প্রযুক্তি নিয়ন্ত্রণ ব্যবস্থা, এভাবে ভারতকে ক্ষেপণাস্ত্র প্রযুক্তিগুলিতে স্বনির্ভর করে তোলে। তিনি বিভিন্ন কমিটির প্রধান হয়েছেন জাতীয় গুরুত্ব।
সরস্বত ডিআরডিও সায়েন্টিস্ট অফ দ্য ইয়ার অ্যাওয়ার্ড - ১৯৮৭, ন্যাশনাল অ্যারোনটিকাল প্রাইজ - ১৯৯৩, ডিআরডিও টেকনোলজি ট্রান্সফার অ্যাওয়ার্ড - ১৯৯৯ এবং পারফরম্যান্স এক্সিলেন্স অ্যাওয়ার্ড - ১৯৯৯ পেয়েছিলেন। জাতির পক্ষে তাঁর অসামান্য অবদানের জন্য তাকে ভূষিত করা হয়েছে পদ্মশ্রী ১৯৯৮ সালে এবং পদ্মা ভূষণ ২০১৩ জানুয়ারী ২০১০ এবং ডিসেম্বর ২০১২-এ তাকে সরদার বল্লভভাই জাতীয় প্রযুক্তি ইনস্টিটিউট, সুরত থেকে সম্মানসূচক ডক্টরেট দেওয়া হয়েছে, এসআরএম বিজ্ঞান ও প্রযুক্তি ইনস্টিটিউট চেন্নাই এবং যথাক্রমে জওহরলাল নেহেরু টেকনোলজিকাল বিশ্ববিদ্যালয়, হায়দ্রাবাদ। ২০১১ সালে তিনি আর্যভট্ট পুরস্কার পেয়েছিলেন।
অভ্যন্তরীণ নিরীক্ষণের রিপোর্ট এবং ভি.জি. সরস্বতের অনেক সিদ্ধান্তের উপরে লাল পতাকা উত্থাপনের পরে, প্রতিরক্ষা মন্ত্রক তার আর্থিক ক্ষমতার উপর কঠোর বিধিনিষেধ আরোপের সিদ্ধান্ত নিয়েছে। ২০১৩ সালে ভারত সরকার ডিআরডিওর প্রধান হিসাবে তাঁর মেয়াদ বাড়িয়েছিল।তিনি সম্প্রতি একটি বিতর্কিত বক্তব্য দিয়েছিলেন যে ইন্টারনেটটি কেবল জম্মু ও কাশ্মীরের নোংরা ফিল্ম দেখা হত, সুতরাং অর্থনীতির উপর তাৎপর্যপূর্ণ প্রভাব ফেলেনি।
আটলান্টিক সেতু, পানামা

পানামা খালের উপর তৃতীয় সেতুটি আটলান্টিক ব্রিজ নামে পরিচিত, এটি কলোনর কলোন শহরে একটি সড়ক সেতু, যা খালের আটলান্টিক প্রবেশপথকে অতিক্রম করে। খালের প্রশান্ত মহাসাগরের পাশে অবস্থিত "ব্রিজ অফ দ্য আমেরিকাস" এবং সেন্টেনিয়াল ব্রিজ এর পরে এটি পানামা খালের উপর তৃতীয় সেতু।
এর পাশেই আরও একটি সেতু ছিল, যা নভেম্বর ২০১৮ সালে ভেঙে ফেলা হয়, যা ১৯৪২ সালে নির্মিত হয়েছিল।
সেতুটি একটি দ্বি-পাইলন, দ্বি-তল, কংক্রিট গার্ডার, তার সংযুক্ত সেতু, যার মূল স্প্যান ৫৩০ মিটার (১,৭৪০ ফুট) এবং দুটি পাশের স্প্যান ২৩০ মিটার (৭৫০ ফুট) দীর্ঘ। সেতুর পূর্ব এবং পশ্চিমের সংযোগ পথগুলি যথাক্রমে ১,০৭৪ মিটার (৩,৫২৪ ফুট) এবং ৭৫৬ মিটার (২,৪৮০ ফুট) দীর্ঘ। এই সেতুটি এইচপিডিআই এবং লুই বার্গার গোষ্ঠী এর সমন্বয়ে গঠিত চায়না কমিউনিকেশন কনস্ট্রাকশন কোম্পানি (সিসিসিসি) দ্বারা নকশা করা হয় এবং ভিঞ্চি কনস্ট্রাকশন দ্বারা নির্মিত হয়।
এই সেতুটি পূর্বের বলিভার হাইওয়ে এবং অনুন্নত পশ্চিমাঞ্চলের মধ্যে স্থানীয় সংযোগ সড়কের (এখনও নামবিহীন) একটি অংশ। এটি নিকটবর্তী পানামা খালের ফেরি ব্যবস্থাকে প্রতিস্থাপন করে। এটি কুলেব্রা কাটের (পুয়েন্ট সেন্টেনারিও) উত্তরের একমাত্র সেতু।
সেতুটি নির্মাণের জন্য তিনটি কনসোর্টিয়াম দরপত্র জমা করার জন্য অনুমোদন দেওয়া হয়: অ্যাকিয়ানা ইনফ্রায়েস্ট্রাকচারস-ট্রেডেকো (স্পেন এবং মেক্সিকো), ওডব্রেক্ট-হুন্ডাই জয়েন্ট ভেঞ্চার (ব্রাজিল এবং কোরিয়া) এবং ভিঞ্চি কনস্ট্রাকশন গ্রান্ড প্রজেটস (ফ্রান্স)। দরপত্রগুলি আগস্ট ২০১২ সালে গৃহীত হয়।
২০১২ সালের অক্টোবরে পানামা খাল কর্তৃপক্ষ আটলান্টিক পাশের তৃতীয় (স্থায়ী) সেতু নির্মাণের জন্য ফরাসি সংস্থা ভিঞ্চি কনস্ট্রাকশনকে $৩৬৬ মিলিয়ন মার্কিন ডলার মূল্যের একটি চুক্তি প্রদান করে। সে সময় সেতুটির কোনও নাম ছিল না, তবে তৃতীয় সেতু এবং আটলান্টিক পাশের সেতু, পাশাপাশি আটলান্টিক সেতু নামটি ব্যবহৃত হয়।
সেতু এবং সংযোগ সেতুগুলির নির্মাণ কাজ, যা জানুয়ারী ২০১৩ সালে শুরু হয়। সেতুর নির্মাণ সম্পূর্ণ করতে সাড়ে তিন বছর সময় নেওয়ার পরিকল্পনা করা হয় এবং ২০১৬ সালে এটি সমাপ্ত হবে বলে আশা করা হয়। সেতুটির মূল স্প্যানটি ৬ সেপ্টেম্বর ২০১৮ সালে কীড করা হয়েছিল (একক দফায় যোগ করা হয়)। পানামার রাষ্ট্রপতি লরেন্টিনো করটিজো এবং পানামা খালের প্রশাসক জর্জে কুইজানো শুক্রবার ২ আগস্ট ২০১৯ সালে সেতুটি উন্মোচন করেন।
অলোক সরিন

অলোক সরিন ভারতের নতুন দিল্লীর একজন মনরোগ বিশেষজ্ঞ এবং মানসিক স্বাস্থ্যকর্মী। তিনি নয়াদিল্লীর সীতারাম ভারতীয় ইনস্টিটিউট অব সাইন্স অ্যান্ড রিসার্চের একজন পরামর্শক মনোবিজ্ঞানী। তিনি নয়াদিল্লীর নেহেরু মেমোরিয়াল মিউজিয়াম অ্যান্ড লাইব্রেরি, তিন মুর্তি ভবনের জ্যেষ্ঠ ফেলো। এছাড়াও তিনি ভারতের জন্য মানসিক স্বাস্থ্য নীতিমালা প্রনয়ণের জন্ঢ় ভারত সরকারের স্বাস্থ্য ও পরিবারকল্যাণ মন্ত্রণালয়ের গঠিত টাস্ক ফোর্সের একজন সদস্য ছিলেন।
শীলা মেহরা

শীলা মেহরা হলেন একজন ভারতীয় স্ত্রীরোগ বিশেষজ্ঞ, প্রসূতি বিশেষজ্ঞ এবং নয়া দিল্লীর মুলচাঁদ হাসপাতালের স্ত্রীরোগ ও প্রসেসট্রিক্স বিভাগের একজন পরিচালক। ১৯৫৯ সালে লেডি হার্ডিঞ্জ মেডিকেল কলেজের স্নাতক, তিনি যুক্তরাজ্যের রয়েল কলেজ অব অবস্টেট্রিশিয়ানস এবং গাইনোকোলজিস্ট থেকে ডিআরসিওজি এবং এমআরসিওজি ডিগ্রি অর্জন করেছিলেন। তিনি ইন্ডিয়ান কলেজ অব অবেস্টেট্রিশিয়ানস অ্যান্ড গাইনোকোলজিস্টস (আইসিওজি) এর ফেলো এবং রাধা রমন পুরস্কার (১৯৯৯) এবং ইন্ডিয়ান মেডিকেল অ্যাসোসিয়েশনের লাইফ টাইম অ্যাচিভমেন্ট অ্যাওয়ার্ড (২০০৬) এর পুরস্কার পেয়েছেন। ১৯৯১ সালে ভারত সরকার তাকে পদ্মশ্রীের চতুর্থ সর্বোচ্চ বেসামরিক পুরস্কার প্রদান করে।
বিবি সাহেব কৌর

বিবি সাহেব কৌর (১৭৭১-১৮০১) ছিলেন শিখ রাজকন্যা এবং পতিয়ালার রাজা সাহেব সিং সিধুর বড় বোন। তার ভাই তার বিয়ের পরে তাকে ডেকে পাঠান এবং ১৯৯৩ সালে তাকে প্রধানমন্ত্রী নিয়োগ করেন। তিনি মারাঠাদের বিরুদ্ধে যুদ্ধে সেনাবাহিনীকে নেতৃত্ব দেন এবং মারাঠা জেনারেল আন্টা রাওয়ের বিরুদ্ধে স্বল্প সংখ্যক পাঞ্জাবী শিখ নারীদের একজন হিসাবে যুদ্ধে জয় লাভ করেন।
আইরিশ সৈনিক জর্জ থমাস, যিনি বর্তমান হরিয়ানার হিসার ও হানসি রাজ্য শাসন করেছিলেন এবং তার উত্তর রণাঙ্গনে শিখ এলাকাগুলোতে মনোনিবেশ করেন এবং তার সেনাদের নিয়ে জিন্দের দিকে যাত্রা করেন। সাহেব কৌর জর্জ থমাসের সৈন্যদের বিরুদ্ধে লড়াই করেন এবং তাদের জিন্দ থেকে সরে যেতে বাধ্য করেন।
ঢাকা–যশোর রেলপথ

ঢাকা - যশোর রেলপথ ১৭২ কিলোমিটার দীর্ঘ একটি ব্রডগেজ রেলপথ। এটি বাংলাদেশ সরকারের রেলপথ মন্ত্রাণালয়ের অধীনে নির্মাণ করা হচ্ছে। লাইনটি ঢাকা, নারায়ণগঞ্জ, মুন্সীগঞ্জ, শরীয়তপুর, মাদারীপুর, ফরিদপুর, গোপালগঞ্জ, নড়াইল হয়ে যশোর পৌঁছেছে। এটি পদ্মা সেতু সংশ্লিষ্ট একটি প্রকল্প।
পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে। ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে। পদ্মা সেতুর ওপর দিয়ে রেল লাইন নির্মাণসহ এই প্রকল্পে ৩৯ হাজার ২৪৬ কোটি টাকা ব্যয় হচ্ছে। এই প্রকল্পে বাংলাদেশ সরকার অর্থায়ন করছে ১৮ হাজার ২১০ কোটি টাকা, বাকি ২১ হাজার ৩৬ কোটি টাকা অর্থায়ন করছে চীন।
বাংলাদেশ রেলওয়ের পদ্মা রেল সংযোগ রেলপথটি ঢাকার কমলাপুর থেকে শুরু হয়ে নারায়ণগঞ্জ, মুন্সীগঞ্জ, মাদারীপুর, শরীয়তপুর, ফরিদপুর, গোপালগঞ্জ, নড়াইলের ওপর দিয়ে গিয়ে শেষ হবে যশোরে। এই রেলপথটির 
১৭২ কিলোমিটার রেলপথে মোট স্টেশন হচ্ছে ২০টি। যার মধ্যে ১৪টি নতুন নির্মাণ হচ্ছে। এগুলো হচ্ছে-কেরানীগঞ্জ, নিমতলা, শ্রীনগর, মাওয়া, জাজিরা, শিবচর, ভাঙ্গা, নাগরকান্দা, মুকসুদপুর, মহেশপুর, লোহাগড়া, নড়াইল, পদ্মবিলা এবং জামদিয়া। বাকি ছয়টি স্টেশন পুনঃবিন্যাস করা হচ্ছে। এই রেল পথের মধ্যে প্রায় ২২ কিলোমিটার নির্মাণ হচ্ছে ভায়াডাক্ট রেলপথ। মাটি থেকে ১১ মিটার উঁচু দিয়ে রেল লাইন নির্মাণ হচ্ছে। এই অংশে স্টেশন থাকবে দুটি। নির্মাণ করা হবে ৪৩ কিলোমিটার লুপ। থাকবে একটি মেইন লাইন, স্থাপন করা হচ্ছে লিফট। এর বাইরে পদ্মা রেল লিংক প্রকল্পের আওতায় নির্মাণ করা হচ্ছে বড় ব্রিজ ৬৬ মিটার এবং ছোট-বড় মিলিয়ে ২২৪ মিটার ব্রিজ-কালভার্ট। ৩০টি লেভেল ক্রসিং এবং ৪০টি আন্ডারপাস নির্মাণ হবে।
২০১৬ সালের ১ জানুয়ারি থেকে ২০২৪ সালের ৩০ জুন পর্যন্ত প্রকল্পের মেয়াদ ধরা হয়েছে।
ঢাকা–যশোর রেলপথে থাকা রেলওয়ে স্টেশন গুলো নিম্নে উল্লেখ করা হলো:
মাইকেল ব্লুমবার্গ

মাইকেল ব্লুমবার্গ (জন্ম ১৪ ফেব্রুয়ারি, ১৯৪২) হলেন একজন মার্কিন ব্যবসায়ী, রাজনীতিবিদ, সমাজসেবী এবং লেখক। তিনি ব্লুমবার্গ এল.পি. এর সংখ্যাগরিষ্ঠ মালিক এবং সহ-প্রতিষ্ঠাতা। তিনি ২০০২ থেকে ২০১৩ পর্যন্ত নিউ ইয়র্ক সিটির মেয়র ছিলেন এবং বর্তমানে ২০২০ সালের প্রাইমারি গণতান্ত্রিক রাষ্ট্রপতি পদের প্রার্থী।
ব্লুমবার্গ ম্যাসাচুসেটস এর মেডফোর্ডে বড় হয়েছেন এবং জনস হপকিন্স বিশ্ববিদ্যালয় এবং হার্ভার্ড বিজনেস স্কুলে পড়াশোনা করেছেন। তিনি সিকিউরিটিজ ব্রোকারেজ সালেমোন ব্রাদার্স থেকে তার কর্মজীবন শুরু করেছিলেন, ১৯৮১ সালে তার নিজস্ব সংস্থা গঠনের আগে। ব্লুমবার্গ এলপি, একটি আর্থিক পরিষেবা, সফটওয়্যার এবং গণমাধ্যম সংস্থা। তিনি পরবর্তী বিশ বছর এর চেয়ারম্যান ও প্রধান নির্বাহী কর্মকর্তা হিসাবে নিযুক্ত ছিলেন। ২০২০ সালের ফেব্রুয়ারি পর্যন্ত তিনি বিশ্বের নবম ধনী ব্যক্তি, যার সম্পদের পরিমাণ $১.৯ বিলিয়ন ডলার। প্রতিশ্রুতিতে স্বাক্ষর করার পর থেকে ব্লুমবার্গ $ ৮.২ বিলিয়ন ডলার দিয়েছেন।
ব্লুমবার্গ ২০০৫ ও ২০০৯ সালে পুনরায় নির্বাচনে বিজয়ী হয়ে টানা তিনবারের জন্য নিউইয়র্ক সিটির ১০৮ তম মেয়র নির্বাচিত হয়েছিলেন। তিনি ১৯৯৬ থেকে ২০০২ সাল পর্যন্ত তাঁর মাতৃশিক্ষায়তন, জনস হপকিন্স ইউনিভার্সিটিতে ট্রাস্টি বোর্ডের সভাপতির দায়িত্বও পালন করেছিলেন। পূর্ণকালীন সমাজসেবী হিসাবে একটি সংক্ষিপ্ত পদক্ষেপের পরে, ব্লুমবার্গ এলপিতে সিইও পদে ২০১৪ সালে পুনরায় দায়িত্ব গ্রহণ করেন।
২০০৯ সালের মার্চ মাসে ফোর্বসের তথ্য অনুযায়ী ব্লুমবার্গের সম্পদের পরিমাণ ১৬ বিলিয়ন ডলার করেছে, যা আগের বছরের চেয়ে সাড়ে চার বিলিয়ন ডলার বেশি, ২০০৯ সালে তার সম্পদ ছিলো বিশ্বের সবচেয়ে বেশি বৃদ্ধি সম্পদ। তিনি মাত্র দুই বছরে বিশ্বের বিলিয়নারি ফোর্বসের তালিকায় ১৪২ তম থেকে ১৭ তম স্থানে চলে এসেছিলেন। ২০২০ সালের ফেব্রুয়ারি পর্যন্ত, ব্লুমবার্গ বিশ্বের নবম ধনী ব্যক্তি ছিলেন। ফোর্বসের মতে, তার মোট সম্পদের পরিমাণ ছিলো $ ৬১.৯ বিলিয়ন।
চার্লস ফিশার্ট

চার্লস গুস্তাভ ফিশার্ট (; জন্ম: ২০ মার্চ, ১৮৭০ - মৃত্যু: ৩০ মে, ১৯২৩) অরেঞ্জ ফ্রি স্টেটের ব্লুমফন্তেইন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ থেকে ১৮৯৬ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে অরেঞ্জ ফ্রি স্টেট দলের প্রতিনিধিত্ব করেন চার্লস ফিশার্ট। দলে তিনি মূলতঃ ডানহাতে ব্যাটিং করতেন।
ব্লুমফন্তেইনের গ্রে কলেজে পড়াশোনা করেন। পরবর্তীতে স্কটল্যান্ড ও হ্যামবার্গে অধ্যয়ন করেছিলেন চার্লস ফিশার্ট। তেজস্বী ব্যাটসম্যান ও আলতোভাবে ছুড়ে দেওয়া বোলার ছিলেন। ১৮৯১-৯২ মৌসুম থেকে ১৯০৬-০৭ মৌসুম পর্যন্ত চার্লস ফিশার্টের প্রথম-শ্রেণীর খেলোয়াড়ী জীবন চলমান ছিল। ১৮৯২ থেকে ১৯০৯ সময়কালে অরেঞ্জ ফ্রি স্টেটের সদস্যরূপে খেলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন চার্লস ফিশার্ট। ১৯ মার্চ, ১৮৯২ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৩ ফেব্রুয়ারি, ১৮৯৬ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
১৮৯১-৯২ মৌসুমে ইংরেজ দল দক্ষিণ আফ্রিকা গমন করে। ১৮৯২ সালে ডব্লিউ.ডব্লিউ. রিডের নেতৃত্বাধীন সফররত ইংরেজ দলের বিপক্ষে অরেঞ্জ ফ্রি স্টেট দলের সদস্যরূপে খেলেন। ৫৪ রানে অপরাজিত থেকে খেলায় সর্বোচ্চ রান করেন। দুই সপ্তাহ পর টেস্ট ক্রিকেটে অভিষেক পর্ব সম্পন্ন হয় তার। সফরকারী দলের বিপক্ষে জি. ক্রিপস, জে.এফ.ডি. টোইট ও ই.এ. হলিওয়েলের সাথে একযোগে টেস্ট অভিষেক পর্ব সম্পন্ন হয় তার। সফরকারী দল ইনিংস ও ১৮৯ রানের বিশাল ব্যবধানে জয়ী হয়।
১৮৯৫-৯৬ মৌসুমে পুনরায় ইংরেজ দলের আগমন ঘটে। অরেঞ্জ ফ্রি স্টেটের সদস্যরূপে প্রথম ইনিংসে সফররত ইংরেজ দলের বিপক্ষে ৬/৯৩ পান। তবে, সফরকারী ইংরেজ দলের বিপক্ষে টেস্ট খেলাগুলোয় খুব কমই অবদান রাখেন।
দ্বিতীয় বোয়ের যুদ্ধে সৈনিক হিসেবে সক্রিয়ভাবে অংশগ্রহণ করেছিলেন চার্লস ফিশার্ট। পরবর্তীতে রাজনীতিবিদ হিসেবে কাজ করেন ও বোয়ের স্বাধীনতা প্রশ্নে প্রথিতযশা আইনজ্ঞের ভূমিকায় অবতীর্ণ হয়েছিলেন।
১৮৯৭ সালে ব্লুমফন্তেইনের নগরপাল হিসেবে নির্বাচিত হন। ১৮৯৯ সালে জেনারেল পাইত ক্রনিয়ের সাথে বোয়ের যুদ্ধে অংশ নেন। ধৃত হলেও পরবর্তীকালে মুক্তিলাভ করেন। ১৯০৬ সালে অরেঞ্জ ফ্রি স্টেটের স্বায়ত্তশাসন প্রশ্নে অরেঞ্জ ইউনিয়ন পার্টির অন্যতম প্রতিষ্ঠাতা হন। অরেঞ্জ ইউনিয়ন পার্টির মুখপত্র ব্লুমফন্তেইন ফ্রেন্ডের সম্পাদকের দায়িত্ব পালন করেন।
১৯০৭ থেকে ১৯১০ সময়কালে অরেঞ্জ রিভার কলোনির আইনসভার সদস্য হন। এরপর ১৯১০ থেকে ১৯২৩ সালে মৃত্যু পূর্ব-পর্যন্ত ইউনিয়নের আইনসভায় লেডিব্রান্ডের প্রতিনিধিত্ব করেন।
ব্যক্তিগত জীবনে বিবাহিত ছিলেন তিনি। ক্যাথরিন নাম্নী এক রমণীর পাণিগ্রহণ করেন। এ দম্পতির দুই পুত্র ও এক কন্যা ছিল। অস্ত্রোপচার শেষে ৩০ মে, ১৯২৩ তারিখে ৫৩ বছর বয়সে কেপ প্রদেশের কেপ টাউন এলাকায় চার্লস ফিশার্টের দেহাবসান ঘটে। তার পুত্র এভেরার্ড ১৮৯৬ থেকে ১৯০২ সময়কালে অরেঞ্জ ফ্রি স্টেটের রাষ্ট্রপতি মার্টিনাস থিউনিস স্টেইনের কন্যা হান্না স্টেইনের সাথে পরিণয়সূত্রে আবদ্ধ হন।
শক্তিশ্রী গোপালান

ভারতীয় চলচ্চিত্র সঙ্গীত জগতে তার সাফল্যের পাশাপাশি তিনি একাধিক ভাষায় স্বাধীনভাবে সংগীত পরিবেশন ও প্রকাশ করেছেন।
তিনি পেশায় একজন স্থপতি, স্কুল অফ আর্কিটেকচার অ্যান্ড প্ল্যানিং থেকে স্নাতক।
তামিলনাড়ু রাজ্য চলচ্চিত্র পুরস্কার

তামিলনাড়ু রাজ্য চলচ্চিত্র পুরস্কার হল ভারতের তামিলনাড়ু রাজ্যে নির্মিত চলচ্চিত্রের সেরাদের জন্য প্রদত্ত চলচ্চিত্র পুরস্কার। তামিলনাড়ু সরকার দক্ষিণ ভারতীয় চলচ্চিত্র শিল্পের সেরা প্রতিভাবানদের সম্মানার্থে এবং তাদের উৎসাহিত করার লক্ষ্যে এই পুরস্কার প্রদান করে আসছে। একজন বিচারের তত্ত্বাবধানে একটি কমিটি পুরস্কার গ্রহীতাদের নির্বাচন করে। এই পুরস্কারটি প্রথম প্রদান করা হয়েছিল ১৯৬৭ সালে এবং ১৯৭০ সালের পরে এর ধারাবাহিকতায় বিঘ্ন ঘটে। ১৯৭১ থেকে ১৯৭৬ সাল পর্যন্ত এই পুরস্কার প্রদান বন্ধ ছিল। ১৯৭৭ সাল থেকে পুনরায় এটি চালু হয় এবং ১৯৮২ সাল পর্যন্ত চলে। ১৯৭৭ সালে ১৯৭১ থেকে ১৯৭৬ সালের শ্রেষ্ঠ অভিনেতা ও অভিনেত্রীর পুরস্কার ঘোষণা করা হয় এবং তাদের সনদ প্রদান করেন তৎকালীন মুখ্যমন্ত্রী এম জি রামচন্দ্রন। ১৯৮৮ সাল থেকে এই পুরস্কার নিয়মিত প্রদান করা হয় এবং ২০০৮ সালে এটি বিলুপ্ত হয়ে যায়।
তামিল চলচ্চিত্রের প্রডিউসার্স কাউন্সিলের নির্বাচন জয়ের পর চেয়ারম্যান বিশাল ঘোষণা দেন যে তিনি এই পুরস্কারটি পুনরায় প্রবর্তনের জন্য সরকারের বরাবর দাবী জানাবেন। এই পুরস্কারটি ২০১৭ সালের জুলাই মাসে পুনরায় চালু করা হয় এবং সরকার ২০০৯ থেকে ২০১৪ সালের বিজয়ী ঘোষণা করে।
টাইসন ফিউরি

টাইসন লুক ফিউরি (জন্ম: ১২ আগস্ট ১৯৮৮) একজন ব্রিটিশ পেশাদার বক্সার যিনি দুইবারের হেভিওয়েট ওয়ার্ল্ড চ্যাম্পিয়ন। তিনি ২০২০ সালের ফেব্রুয়ারিতে ডোন্টে ওয়াইল্ডারকে পরাজিত করার পর থেকে ডাব্লুবিসি, দ্য রিং ম্যাগাজিন এবং লাইনাল খেতাব অর্জন করেছেন এবং এর আগে তিনি ২০১৫ সালে ওলাডিমির ক্লিটসকোকে পরাজিত করে ইউনিফাইড ডাব্লুবিএ (সুপার), আইবিএফ, ডাব্লুবিও, আইবিও, দ্য রিং ম্যাগাজিন এবং লাইনাল খেতাব অর্জন করেছেন। ওয়াইল্ডারের পরাজয়ের সাথে সাথে মোহাম্মদ আলী এবং ফ্লয়েড প্যাটারসনের পরে ফিউরি তৃতীয় হেভিওয়েট হয়ে ওঠেন, দুবার রিং ম্যাগাজিনের খেতাব অর্জন করেছিলেন।ইতিহাসের প্রথম হেভিওয়েট যিনি ডাব্লুবিএ (সুপার), ডাব্লুবিসি, আইবিএফ, ডাব্লুবিও এবং দ্য রিং ম্যাগাজিনের শিরোনাম অর্জন করেছিলেন। ২০২০ সালের ফেব্রুয়ারি পর্যন্ত, ট্রিউশনাল বক্সিং র‌্যাঙ্কিং বোর্ড অনুযায়ী ফিউরি বিশ্বের দ্বিতীয় সক্রিয় হেভিওয়েট হিসাবে স্থান পেয়েছে। এবং বক্সরেক, এবং তৃতীয় ইএসপিএন অনুযায়ী, পাশাপাশি বক্সেরেক অনুযায়ী বিশ্বের নবম সেরা অ্যাক্টিভ বক্সার।
অপেশাদার হিসাবে তিনি ইংল্যান্ড এবং আয়ারল্যান্ড উভয়ের প্রতিনিধিত্ব করেছিলেন, কারণ তিনি ম্যানচেস্টারে একটি আইরিশ ট্র্যাভেলার পরিবারে জন্মগ্রহণ করেছিলেন এবং বেলফাস্ট এবং গালওয়েতে আত্মীয়স্বজনের কাছে তাঁর পরিবারের বংশের সন্ধান করেছিলেন। তিনি ২০ বছর বয়সে পেশাদার হয়ে ওঠার আগে ২০০৮ সালে তিনি এবিএ সুপার-হেভিওয়েট খেতাব অর্জন করেছিলেন। দুবার ইংলিশ হেভিওয়েট খেতাব অর্জন করার পরে, ২০১১ সালে ডেরেক চিসোড়াকে হারিয়ে তিনি ব্রিটিশ এবং কমনওয়েলথ চ্যাম্পিয়ন হন। এরপরে তিনি ২০১৪ সালের ইউরোপীয় এবং ডাব্লুবিও আন্তর্জাতিক হেভিওয়েট শিরোপার জন্য পুনরায় ম্যাচটিতে চিশোরাকে আবার পরাজিত করার আগে আইরিশ এবং ডাব্লুবিও আন্তঃমহাদেশীয় শিরোপা জিতেছিলেন। এই সাফল্য, তার ২৪-০ রেকর্ড সহ, দীর্ঘকালীন শাসক বিশ্ব চ্যাম্পিয়ন ক্লিটস্কোর সাথে জার্মানি একটি ম্যাচ স্থাপন করেছিল, যা ফিউরি সর্বসম্মত সিদ্ধান্তে জয়ী হয়েছিল।
টাইসন লুক ফিউরি ১৯৮৮ সালের ১২ আগস্ট ম্যানচেস্টারের ওয়াইথেনশাউ এলাকায় জন্মগ্রহণ করেছিলেন, যেখানে তিনি তাঁর আইরিশ বাবা-মা জন এবং আম্বার সাথে বেড়ে ওঠেন। তিনি তিন মাস বয়সে জন্মগ্রহণ করেছিলেন এবং অকাল জন্মের জন্য তার ওজন ১ পাউন্ড (৪৫৯ গ্রাম) ছিলো। তার বাবা জন তার নামকরণ করেছিলেন তৎকালীন অপরাজিত অবিসংবাদিত হেভিওয়েট বিশ্ব চ্যাম্পিয়ন মুষ্টিযোদ্ধা মাইক টাইসনের নামানুসারে। জন বলেছিলেন, "ডাক্তাররা আমাকে বলেছিলেন যে ফিউরির বেঁচে থাকার খুব বেশি সম্ভাবনা নেই। অকাল জন্মগ্রহণকারী একইভাবে আমি দুটি কন্যাকে হারিয়েছি।
শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত)

শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার, যা দাপ্তরিকভাবে শ্রেষ্ঠ নারী নেপথ্য কণ্ঠশিল্পী বিভাগে রজত কমল পুরস্কার নামে পরিচিত, হল ভারতের জাতীয় চলচ্চিত্র পুরস্কারের অংশ হিসেবে প্রদত্ত একটি বাৎসরিক পুরস্কার। এটি ১৯৬৮ সাল থেকে ভারতীয় চলচ্চিত্র শিল্পে চলচ্চিত্রের গানের কণ্ঠ প্রদানকারী সেরা নারী নেপথ্য কণ্ঠশিল্পীদের প্রদান করা হচ্ছে। শুরুতে একই পুরস্কারের অধীনে পুরুষ ও নারী নেপথ্য কণ্ঠশিল্পীদের এই পুরস্কার দেওয়া হলেও ১৯৬৯ সাল থেকে এটি পুরুষ ও নারী দুটি ভিন্ন বিভাগে প্রদান করা হয় এবং এই পুরস্কারটির নাম ছিল শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার। ১৯৭৫ সালে এই পুরস্কারের নাম পরিবর্তন করে রাখা হয় শ্রেষ্ঠ নারী নেপথ্য কণ্ঠশিল্পী বিভাগে রজত কমল পুরস্কার। এই পুরস্কারের সূচনালগ্ন থেকে ২০১৮ সালের আয়োজন পর্যন্ত একাধিকবার পুরস্কার বিজয়ীসহ ভারত সরকার ২৮ জন ভিন্ন শিল্পীকে এই পুরস্কার প্রদান করেছে। ১৯৭৪ সালে এই বিভাগে পুরস্কার প্রদান করা হয়নি।
শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত)

শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার, যা দাপ্তরিকভাবে শ্রেষ্ঠ পুরুষ নেপথ্য কণ্ঠশিল্পী বিভাগে রজত কমল পুরস্কার নামে পরিচিত, হল ভারতের জাতীয় চলচ্চিত্র পুরস্কারের অংশ হিসেবে প্রদত্ত একটি বাৎসরিক পুরস্কার। এটি ১৯৬৭ সাল থেকে ভারতীয় চলচ্চিত্র শিল্পে চলচ্চিত্রের গানের কণ্ঠ প্রদানকারী সেরা পুরুষ নেপথ্য কণ্ঠশিল্পীদের প্রদান করা হচ্ছে। নয়টি ভাষার শিল্পীগণ এই পুরস্কার জিতেছেন, তন্মধ্যে হিন্দি সর্বাধিক ১৯ বার, মালয়ালম ৯ বার, বাংলা ৭ বার, তামিল, তেলুগু, মারাঠি ও কন্নড় ৪ বার করে এবং পাঞ্জাবি ১ বার এই পুরস্কার লাভ করে। কে জে যেসুদাস সর্বাধিক ৮ বার এই বিভাগে পুরস্কৃত হন ৩টি ভিন্ন ভাষার গান গেয়ে, ভাষাগুলি হল মালয়ালম, তেলুগু ও হিন্দি।
কে. জে. যেসুদাস তিনটি ভিন্ন ভাষার (মালয়ালম, তেলুগু, ও হিন্দি) গানের জন্য সর্বাধিক আটবার এই পুরস্কার লাভ করেন। এস. পি. বালসুব্রহ্মণ্যম চারটি ভিন্ন ভাষার (হিন্দি, কন্নড়, তামিল, ও তেলুগু) গানের জন্য ছয়বার এই পুরস্কার লাভ করেন। শঙ্কর মহাদেবন ও উদিত নারায়ণ তিনটি করে পুরস্কার লাভ করেন। মান্না দে, হেমন্ত মুখোপাধ্যায়, এম. জি. শ্রীকুমার, হরিহরণ দুইবার করে এই পুরস্কার লাভ করেন।
ফরিদুল হুদা

ডা. ফরিদুল হুদা বাংলাদেশ জাতীয়তাবাদী দলের রাজনীতিবিদ, চিকিৎসক, মুক্তিযোদ্ধা, সংসদ সদস্য ও স্বাস্থ্য প্রতিমন্ত্রী ছিলেন।
ফরিদুল হুদা ব্রাহ্মণবাড়িয়া জেলার আশুগঞ্জের ,তালশহর পশ্চিম ইউনিয়নের কামাউড়া গ্রামে জন্মগ্রহণ করেন।
ফরিদুল হুদা বিএনপির প্রথম আহ্বায়ক কমিটির সদস্য ছিলেন। তিনি সাবেক কুমিল্লা-২ (বর্তমান ব্রাহ্মণবাড়িয়া-২) আসন থেকে বাংলাদেশ জাতীয়তাবাদী দলের মনোনয়ন নিয়ে ১৯৭৯ সালের দ্বিতীয় জাতীয় সংসদ নির্বাচনে সংসদ সদস্য নির্বাচিত হয়েছিলেন। ১৯৭৯ থেকে ১৯৮২ সাল পর্যন্ত তিনি স্বাস্থ্য ও পরিবার কল্যাণ মন্ত্রণালয়ের প্রতিমন্ত্রী হিসেবে দায়িত্ব পালন করেন।
ফরিদুল হুদা ১৯৯৯ সালের ১৪ জানুয়ারি মৃত্যুবরণ করেন।
আল-হিদায়া

আল-হিদায়াহ ফী শারয়ী বিদায়াতুল মুবতাদী ( লেখক মৃত্যু: ৫৯৩ হিজরি/১১৯৭খ্রিষ্টাব্দ) ( আরবি : الهداية في شرح بداية المبتدي, "আল-হিদায়া ফ শারী বিদীয়াত আল মুবতাদী" ), সাধারণতঃ আল-হিদায়াহ বানানটি নির্দেশিকা হ'ল বুরহান আল-দীন আল-মারঘিনানির দ্বাদশ শতাব্দীর আইনি ম্যানুয়াল, যা হানাফী আইনশাস্ত্রের ( "ফিকহ" ) অন্যতম প্রভাবশালী গ্রন্থ হিসেবে বিবেচিত হয়।   এটি অসংখ্য ভাষ্যের বিষয় হয়ে দাঁড়িয়েছে। বইটি "অ্যাংলো-মুহাম্মাদান আইন" হিসাবে পরিচিত ইসলামী এবং ব্রিটিশ আইন সংশ্লেষের বিকাশে গুরুত্বপূর্ণ ভূমিকা পালন করেছিল।
লেখক, ইমাম বুরহানুদ্দীন মারগীনানী, হানাফি মাজহাবের অন্যতম সম্মানিত ফকীহ হিসাবে বিবেচিত হয়েছিলেন।  আল-হিদায়া হল আল-মারগীনানীর নিজস্ব সংকলন 'আল-বিদায়াতুল মুবতাদি' এর উপর সংক্ষিপ্ত ভাষ্য। যা ঘুরেফিরে আল কুদুরি ও মুহাম্মাদ আশ-শায়বানির "আল-জামিউস সাগীর" উপর ভিত্তি করে তৈরি হয়েছিল। হানাফাইট বিদ্যালয়ে আল-হিদায়ার তাৎপর্যটি এর স্বতন্ত্র গুণাবলীর মধ্যে নয়, বরং পরবর্তী ভাষ্যগুলির জন্য অনুমোদনযোগ্য এবং সুবিধাজনক ভিত্তিতে ভূমিকা পালন করে। সুতরাং এটি আইনটির বিবৃতি নিজেই গঠন করে না, বরং বিভিন্ন সময় ও স্থানগুলিতে আইনশাস্ত্রের বিস্তারের ব্যাখ্যামূলক কাঠামো গঠন করে।
দক্ষিণ এশিয়ায় ব্রিটিশ উপনিবেশবাদের যুগে, আল-হিদায়াহ "এংলো-মুহাম্মাদান আইন" হিসাবে পরিচিত ইসলামিক ও ব্রিটিশ আইন সংশ্লেষের বিকাশে কেন্দ্রীয় ভূমিকা পালন করেছিল।  যেহেতু হানাফাইট স্কুলটি ভারতীয় উপমহাদেশে প্রাধান্য পেয়েছিল, তাই বইটি সেখানে ভাষ্যগুলির উপস্তর হিসাবে প্রভাবশালী ছিল, এবং - প্রফেসরীয় বিবরণ দ্বারা পরিপূরক - আইন কলেজের ("মাদরাসাগুলির") পাঠ্যপুস্তক হিসাবে।   অষ্টাদশ শতাব্দীর শেষের দিকে, উইলিয়াম জোনস এর অনুবাদটি ফার্সিতে অনুবাদ করেছিলেন এবং এই সংস্করণটি চার্লস হ্যামিল্টন একটি ইংরেজি অনুবাদ তৈরি করতে ব্যবহার করেছিলেন।  অনুবাদটি ব্রিটিশ ঔপনিবেশিক বিচারকদের শরিয়া নামে রায় দেওয়ার পক্ষে সক্ষম করে, যা হানাফির আইনের একটি অভূতপূর্ব কোডিং হিসাবে সংযুক্ত হয়েছিল, যা তার আরবি-ভাষার ব্যাখ্যামূলক ঐতিহ্য থেকে বিচ্ছিন্ন ছিল। এটি দুটি লক্ষ্য অর্জন করেছিল, যা দীর্ঘকাল ভারতে ব্রিটিশরা অনুসরণ করেছিল: প্রথমত, এটি শরিয়া পদ্ধতিতে কাদীদের বিচারিক বিবেচনা এবং মুফতীদের প্রভাবকে সীমাবদ্ধ করেছিল, এর মধ্যে "মধ্যস্থতাকারী" হিসাবে তাদের পূর্বের ভূমিকাকে হ্রাস করেছিল ইসলামী আইনি ঐতিহ্য এবং ঔপনিবেশিক প্রশাসন; এবং দ্বিতীয়ত, এটি ইংরেজি আইন অনুসারে "ফিকহের" ব্যাখ্যামূলক ব্যবস্থাকে প্রতিস্থাপন করে। 
মাওলানা আবু তাহের মিসবাহ কর্তৃক বাংলা অনুদিত আল-হিদায়া বাংলাদেশ ইসলামিক ফাউন্ডেশন কর্তৃক প্রকাশিত হয়।
শ্রীন্বন্তি চক্রবর্তী

শ্রীন্বন্তি চক্রবর্তী, হলেন একজন ভারতীয় ধ্রুপদী নৃত্যশিল্পী। তিনি পাঁচ বছর বয়সে নৃত্য শেখায় দীক্ষিত হয়েছিলেন এবং কিশোরী বয়সে নৃত্যশিল্প পেশা হিসেবে গ্রহণ করেছিলেন। আর্টস সেন্টার প্রতিষ্ঠা করেছিলেন যেখানে তিনি বেশ কয়েকজন নৃত্যশিল্পীকে প্রশিক্ষণ দিয়ে থাকেন এবং নিজের নৃত্য দল তৈরি করেছিলেন। তাঁর অভিনব ব্যালে নাচের পরিকল্পনা ভারত এবং বিদেশে ইতিবাচক পর্যালোচনা পেয়েছে। সম্প্রতি তিনি ফ্রান্সে নাচ পরিবেশনের জন্য ব্যাপক সাড়া পেয়েছেন এবং অনেক নৃত্যশিল্পীকে প্যারিসে ওড়িশি নৃত্যের সাথে পরিচয় করিয়ে দিয়েছেন। তিনি সুইজারল্যান্ড, বেলজিয়াম, ইতালি, সুইডেন, রোমানিয়া, মার্কিন যুক্তরাষ্ট্র এবং কানাডায় কর্মশালা পরিবেশন ও পরিচালনা করেছেন।
শ্রীন্বন্তি পশ্চিমবঙ্গের বর্ধমানে জন্মগ্রহণ করেছিলেন এবং পরে কলকাতায় চলে আসেন। তিনি বর্ধমানের সেন্টজেভিয়ার স্কুলে এবং কলকাতার অক্সিলিয়াম কনভেন্টে পড়াশোনা করেছিলেন। তিনি কলকাতার প্রেসিডেন্সি কলেজ থেকে সমাজবিজ্ঞানে স্নাতক এবং পরে কলকাতা বিশ্ববিদ্যালয় থেকে স্নাতকোত্তর ডিগ্রি অর্জন করেন।
এমনকি শৈশবেও শ্রীন্বন্তির নৃত্য শেখার আগ্রহ ছিল। তিনি তার মায়ের অধীনে নাচের প্রশিক্ষণ শুরু করেছিলেন এবং মাত্র পাঁচ বছর বয়সে ওড়িশির নৃত্যে অভিষিক্ত হন।
তিনি সর্বপ্রথম সুতপা তালুকদার ও শ্রীমতী নন্দিনী ঘোষাল দ্বারা পরিচালিত হয়েছিল এবং দিকনির্দেশনা পেয়েছিল। কেলুচরণ মহাপাত্রের অধীনে তাঁর প্রতিভা বিকাশ লাভ করেছিল যিনি তাকে নাচের রুপের জটিলতা শিখতে অসীম সাহায্য করেছিলেন। তাঁর ভারতীয় ধ্রুপদী নৃত্যের ক্যারিয়ার বেছে নেওয়ার পেছনে তার বাবা একটি প্রধান অনুপ্রেরণা ছিলেন, যা অন্য কোনও পেশাদার পারফর্মিং শিল্পী না থাকা পরিবারগুলিতে ভারতে খুব বেশি স্বাভাবিক নয়।
শ্রীন্বন্তি তাঁর ডক্টরেট করতে চেয়েছিলেন এবং এই বিষয়ে পড়াশোনা করতে আগ্রহী ছিলেন যার জন্য তিনি নৃত্য আন্দোলন ও সামাজিক সুস্থতা আনত এতিহ্যবাহী নৃত্যের প্রয়োগ নিয়ে গবেষণা শুরু করেছিলেন। এর আগে তিনি মাস্টার্সের থিসিসের অংশ হিসাবে "হিন্দু মন্দিরের মহিলা (দেবদাসী)" - "পবিত্র পতিতাবৃত্তি", বিষয়ে থিসিস লেখেন। একজন নৃত্যশিল্পী হিসাবে তার পেশাগত কেরিয়ারে প্রতিশ্রুতির কারণে তিনি তার ডক্টরাল পড়াশোনা আর করতে পারেন নি।
শ্রীন্বন্তি ওড়িশির ছন্দ দিয়ে তাঁর জীবনকে চিত্রিত করেছিলেন এবং তিনি তরুণ থেকে শাস্ত্রীয় ঘরানার কঠোর অনুশীলনের মধ্যে নিজেকে নিবেদিত করেছিলেন। কৌতূহলী হিসাবে শ্রীন্বন্তি কিশোরী বয়সেও নাচের ফর্মে উচ্চ স্তরের দক্ষতা অর্জন করেছিলেন।
১৫ বছর বয়সে শ্রীন্বন্তি একজন পেশাদার নৃত্যশিল্পী হয়েছিলেন। তিনি তার অভিনয়ের মধ্যে অভিনব ব্যালে নাচের পরিকল্পনা অন্তর্ভুক্ত করেছেন। ২০০০ সালে, তিনি কলকাতায় শ্রীজাতী নামে একটি নিজস্ব নৃত্য ইনস্টিটিউট চালু করেন এবং মূলত তার শিক্ষার্থীদের নিয়ে নিজস্ব নৃত্যের দল শুরু করেছিলেন।
২০০০ সাল থেকে শ্রীন্বন্তি কালা দ্য আর্টস সংস্থার সাথে ইংল্যান্ডে নিবিড়ভাবে কাজ করেছিলেন। তিনি স্কুলগুলিতে ধারাবাহিক শিক্ষাগত কর্মশালা এবং বক্তৃতা প্রদর্শনও করেছিলেন, ব্যালে নাচের পরিকল্পনা প্রযোজনাগুলি করেছিলেন যা শিল্প দ্বারা পরিচালিত হয়েছিল এবং বিভিন্ন থিয়েটার এবং আর্ট সেন্টারে চালু হয়েছিল।
২০১০ সালে তিনি প্যারিসে চলে আসেন যেখানে তিনি তাঁর নিজের নৃত্য সমিতি, শ্রীজাতী শুরু করেন। তিনি কলকাতা এবং প্যারিসে বেশ কিছু নৃত্যশিল্পীকে প্রশিক্ষণ দিয়েছেন।
শ্রীন্বন্তি ইউএসএ, কানাডা, ইংল্যান্ড, ফ্রান্স, ইতালি, সুইজারল্যান্ড, বেলজিয়াম, রোমানিয়া এবং সুইডেনে কর্মশালা পরিবেশন করেছেন এবং দিয়েছেন। তিনি ধ্রুপদী ওড়িশির এবং তার নিজের পরীক্ষামূলক ব্যালে নাচের পরিকল্পনা কাজ উভয়ই সম্পাদন করছেন।
পরবাই মুনিয়াম্মা

পরাভাই মুনিয়াম্মা (জন্ম ১৯৪৪) একজন তামিল লোক গায়ক এবং অভিনেত্রী । অনেক তামিল ফিল্মগুলিতে তিনি প্লেব্যাকও গেয়েছেন এবং কলাইঙ্গার টিভিতে তার নিজস্ব রান্না অনুষ্ঠান ছিল। তিনি লোক গানে ২০০০ মঞ্চে অভিনয় করেছেন, যার মধ্যে লন্ডন, সিঙ্গাপুর এবং মালয়েশিয়ার শোও অন্তর্ভুক্ত । তিনি ২০১২ সালে, সরকার কর্তৃক কালেমামণি পদক এ ভূষিত হন।তিনি প্রায় ৫০ টিরও বেশি ছবিতে অভিনয় করেছেন সাধারণত দাদির ভূমিকা পালন করেন।
পারভাই ভারপ্রাপ্ত কর্মজীবনের একটি অনুষ্ঠান শুরু করেছিলেন "ধুল" (২০০৩)। তার পর থেকে তিনি প্রায় ৫০ টিরও বেশি ছবিতে অভিনয় করেছেন সাধারণত দাদির ভূমিকা পালন করেন। 
তিনি লোক গানে ২০০০ মঞ্চে অভিনয় করেছেন, যার মধ্যে লন্ডন, সিঙ্গাপুর এবং মালয়েশিয়ার শোও অন্তর্ভুক্ত । 
তিনি হাসপাতালে ভর্তি হওয়ার পরে তামিল চলচ্চিত্র তাকে অভিনেত্রী শিবার্থার্থিকায়ন ও বিশাল সহ সহায়তা করেছিল। তারপরে, মুখ্যমন্ত্রী জয়ললিতা তাঁর নামে এমজিআর কল্যাণ প্রকল্পের আওতায় ফিক্সড ডিপোজিটের ব্যবস্থা করে তাঁকে সহায়তা করেছিলেন এবং অভিনেতা ধনুশও তার চিকিৎসা ব্যয়ের যত্ন নিয়েছিলেন। 
তিনি ২০১২ সালে, সরকার কর্তৃক কালেমামণিকে ভূষিত করা হয়েছে। তামিলনাড়ুর।
মমতা চন্দ্রকর

মমতা চন্দ্রকার (জন্ম ৩রা ডিসেম্বর ১৯৫৮) ছত্তিসগড়ের একজন পদ্মশ্রী পুরস্কার বিজয়ী লোকসংগীত শিল্পী। তাকে ছত্তিসগড়ের নাইটএ্যাঙ্গেল বলা হয়ে থাকে। মমতা চন্দ্রকার ইন্দিরা কলা সঙ্গীত বিশ্ববিদ্যালয় থেকে সঙ্গীতে স্নাতকোত্তর ডিগ্রি লাভ করেন। মমতা ১০ বছর বয়স থেকে গান গাওয়া শুরু করেন এবং ১৯৭৭ সালে আকাশবাণী কেন্দ্র রায়পুর থেকে লোকসংগীতকে পেশা হিসেবে শুরু করেন। ২০১৬ সালে তিনি তার কাজের জন্য পদ্মশ্রী পুরস্কার অর্জন করেন, এছাড়াও তিনি বেশ কয়েকটি রাজ্যভিত্তিক পুরস্কারও লাভ করেছেন। তার স্বামী প্রেম চন্দ্রকার ছলিউডের একজন চলচ্চিত্র প্রযোজক।
মমতা চন্দ্রকার ১৯৫৮ সালে দাউ মহাসিংয়ের ঘরে জন্মগ্রহণ করেন, যার নিজেরও লোকসঙ্গীত বিষয়ে গভীর জ্ঞান ছিল। সে সময় যখন বলিউড সঙ্গীত স্থানীয় লোকসঙ্গীতকে প্রভাবিত করছিলো, তখন তিনি ১৯৭৪ সালে "সোনহা-বিহান" নামে একটি প্রতিষ্ঠান চালু করেন। সোনহা-বিহানের লক্ষ্য ছিল লোকজনের হৃদয়ে ও মনে লোকসঙ্গীতকে বাচিয়ে রাখা। এই উদ্দ্যেশ্যে সোনহা-বিহান ১৯৭৪ সালের মার্চে প্রায় চল্লিশ থেকে পঞ্চাশ হাজার লোকের সামনে সঙ্গীত পরিবেশনা করে। পরবর্তীতে দাউ মহাসিং লোকসঙ্গীতের প্রচারে তার সারাজীবন উৎসর্গ করে। মমতা চন্দ্রকার সঙ্গীতের প্রাথমিক দীক্ষা তার বাবার কাছ থেকে পান। এরপর তিনি সঙ্গীত নিয়ে আরও পড়াশোনার জন্য ইন্দিরা কলা সঙ্গীত বিশ্ববিদ্যালয়ে ভর্তি হন। ১৯৮৬ সালে তিনি ছালিউডের চলচ্চিত্র প্রযোজক ও পরিচালক প্রেম চন্দ্রকারকে বিয়ে করেন। ১৯৮৮ সালপ তাদের এক কন্যা সন্তান জন্ম নেয়।
নীলাঞ্জনা সরকার

নীলাঞ্জনা সরকার বা নীলাঞ্জনা সব্যসাচী ঠাকুর নেপথ্য গায়ক যিনি গ্রহণ করেছেন ৫৭-তম জাতীয় চলচ্চিত্র পুরস্কার (২০০৯) বাংলা চলচ্চিত্র তার গানের জন্য রাজসংসার। তিনি বেশ কয়েকটি বিজ্ঞাপনের জিঙ্গেলে কণ্ঠ দিয়েছেন। "বিশ", যার জন্য তিনি জাতীয় পুরস্কার জিতেছিলেন, সেটি "কেয়া" ব্যান্ড সুর করেছিলেন। তিনি ৯২.৭ বিগ এফএম এর আরজে নীল হিসাবে খ্যাতি পেয়েছেন। তার শো রাতের অতিথি এক দশকেরও বেশি সময় ধরে ইথার শাসন করেছিল।
তিনি ২রা ডিসেম্বর, ২০১৮ এ সব্যসাচী চক্রবর্তী ঠাকুরকে বিয়ে করেছেন।
প্রজাপতি দক্ষ

হিন্দু পুরাণ অনুসারে দক্ষ (, ) বা প্রজাপতি দক্ষ হলেন ব্রহ্মার পুত্র। আক্ষরিকভাবে দক্ষ শব্দের অর্থ পারদর্শী, কর্মসমর্থ বা সজ্জন৷ পদ্মযোনি ব্রহ্মা তাঁর দশ মানসপুত্র। মানসপুত্রের সৃষ্টির পর নিজের ডান বৃৃদ্ধাঙ্গুষ্ঠ, বক্ষস্থল, হৃদয় এবং ভ্রূ থেকে যথাক্রমে সৃষ্টি করলেন দক্ষ, ধর্মঠাকুর, কামদেব এবং অগ্নিদেবকে সৃষ্টি করলেন৷ বিভিন্ন শিল্পকর্মে দক্ষরাজাকে বৃৃহদাকৃতি স্থূলকায়, ভুঁড়িযুক্ত, ছাগ বা মেষের আকৃতির এবং মাথায় দিব্য শিংযুক্ত বলে বর্ণনা করা হয়েছে৷
"বিষ্ণুপুরাণ" এবং "পদ্মপুরাণ" অনুসারে রাজা দক্ষ ও তার প্রথমা পত্নী প্রসূতির ২৪ কন্যা জন্মলাভ করে৷ তাদের নাম হলো:
এদের মধ্যে যে ১৩ জন বিবাহ করেন ধর্মঠাকুরকে, তারা হলেন:
অন্য ১১জন বিবাহ করেন যথাক্রমে
মৎস্যপুরাণ অনুসারে রাজা দক্ষ ও তার প্রথমা পত্নী পাঞ্চজনী (বিরানী)-র ৬২ কন্যাসন্তান জন্মলাভ করে৷ তাদের মধ্যে:
পদ্মপুরাণ অনুসারে প্রজাপতি দক্ষ এরপরেও যখন কন্যাসন্তানের ঘাটতি অনুভব করেন তখন তিনি আরো ৬০ জন কন্যা গ্রহণের সিদ্ধান্ত নেন৷ তাদের মধ্যে সতীদেবী শিবকে বিবাহ করেন৷ 
যে দশজন কন্যা ধর্মদেবতাকে বিবাহ করেন তারা হলেন:
যে তেরোজন কন্যা ঋষি কশ্যপকে বিবাহ করেন তারা হলেন:
যে সাতাশজন কন্যা চন্দ্রদেবকে বিবাহ করেন তারা হলেন:
এই সাতাশজন চন্দ্রপত্নীরা হলেন ২৭টি নক্ষত্র৷
দক্ষরাজার সর্বকনিষ্ট কন্যা দাক্ষায়নী সতীদেবী শিবকে বিবাহ করার ইচ্ছা প্রকাশ করলে দক্ষ তাকে এই ইচ্ছা অপূর্ণ থাকার কথা বলে৷ কিন্তু সতী এই বারন অগ্রাহ্য করে শিবের আরাধনা করেন ও তাঁকে লাভ করেন৷
হিন্দুধর্মে সংসার সৃষ্টিকালে ও একাধিক সম্প্রদায় ভাগের সময়ে "দক্ষযজ্ঞ" একটি গুরুত্বপূর্ণ সন্ধিক্ষণ৷ এটি স্তলপুরাণে শক্তিপীঠ তৈরীর কাহিনী৷ দক্ষিণপূর্ব এশিয়া জুড়ে ৫১টি (মতান্তরে ১০৮টি) শক্তিপীঠ রয়েছে৷ গল্পানুসারে দেবী সতী দেবী পার্বতী এবং তাঁর দুই পুত্র কার্তিক ও গণেশের ঘটনা বর্ণিত রয়েছে৷
একদা রাজা দক্ষ একটি যজ্ঞের আয়োজন করেন কিন্তু পরিকল্পনা করে তিনি শিব ও সতীকে আমন্ত্রণ জানান না৷ নিজের পিত্রালয়ে অপমানিত হয়ে সতীদেবী শিবের বারণ অমান্য করে যজ্ঞস্থলে উপস্থিত হন৷ দক্ষরাজা তাঁকে তিরোষ্কৃত করেন এবং অতিথিদের সম্মুখেই তাঁকে অপমানিত করেন৷ পিতা দক্ষের অপমান সহ্য করতে না পেরে তিনি যজ্ঞের আগুনে আত্মবিসর্জন করেন৷ খবর শুনে শিব এবং তার সঙ্গীগণ দক্ষিণগামী হয়ে যজ্ঞশালা ও যজ্ঞবেদী তছনছ করেন৷ তারা যজ্ঞগুরু ভৃগুর দাড়ি ছিঁড়ে নিজেদের জয় সূচিত করেন৷
শিব যজ্ঞস্থলে উত্তীর্ণ হয়ে ক্রোধে ত্রিশূল দিয়ে দক্ষের মাথা ছিন্ন করেন৷ পরে ঘটনাপ্রবাহে তিনি তাঁকে সমস্ত ঘটনার জন্য ক্ষমা করে দেন৷ ছিন্ন মাথার স্থলে তিনি একটি ছাগমুণ্ড স্থাপন করেন এবং অতিথিবৃৃন্দের উপস্থিতিতে বাকী যজ্ঞ সম্পূর্ণ করার অনুমতি দেন৷
দেহত্যাগের পর পরিত্যক্ত অর্ধদগ্ধ সতীর দেহ শূলে নিয়ে শিব যত্রতত্র তাণ্ডব শুরু করেন৷ এমতাবস্থায় শিবসখা বিষ্ণু তাঁকে শান্ত করার চেষ্টা করেন কিন্তু তাতেও কোনো সমাধান না হলে তিনি অন্য পরিকল্পনা করেন৷ শিবের অজান্তে বিষ্ণু সুদর্শন চক্র দ্বারা সতীদেহ ছিন্ন করেন৷ ছিন্ন সতীদেহখণ্ড শিবের যাত্রাপথের বিভিন্ন স্থলে পড়ে শিলায়িত হয়ে যায়৷ যেই স্থানে সতীর দেহখণ্ড পতিত হয়, সেই স্থান পরবর্তীকালে সতীপীঠ নামে খ্যাত হয়৷ পরবর্তীকালে দেবী সতী গিরিরাজ হিমালয়ের গৃহে পার্বতী রূপে জন্মগ্রহণ করেন ও পুনরায় মহাদেবকে বিবাহ করেন। দেবী সতী ও দেবী পার্বতী আদ্যাশক্তি মহামায়া দুর্গার শিবের স্ত্রী রূপে প্রথম ও দ্বিতীয় অবতার। 
দক্ষেশ্বর মহাদেব মন্দির
হারুন-অর-রশিদ

হারুন-অর-রশিদ ছিলেন বাংলাদেশ জাতীয়তাবাদী দলের রাজনীতিবিদ ও কুমিল্লা-৩ আসনের সংসদ সদস্য।
হারুন কুমিল্লা জেলার মুরাদনগর উপজেলায় জন্মগ্রহণ করেন। তার ছেলে ইউসুফ আবদুল্লাহ হারুন কুমিল্লা-৩ আসনের সাংসদ। তিনি বাংলাদেশ জাতীয়তাবাদী দলের মনোনয়নে ১৯৭৯ সালের দ্বিতীয় জাতীয় সংসদ নির্বাচনে কুমিল্লা-৩ আসন থেকে সংসদ সদস্য নির্বাচিত হয়ে ছিলেন।
প্রসূতি

হিন্দু পুরাণ মতে প্রসূতি (সংস্কৃত: प्रसूति) হলেন কল্পনৃৃপতি মনু এবং তার পত্নী শতরূপার কনিষ্ঠা কন্যা৷ একাধারে তিনি প্রজাপতি দক্ষর পত্নী এবং সতীদেবী সহ একাধিক কন্যাসন্তানের মাতা৷
দক্ষের সাথে প্রসূতির বিবাহ হলো হিন্দুধর্মের বিভিন্ন গ্রন্থাদিতে উল্লিখিত প্রথম বিবাহের উল্লেখ৷ তারা একাধিক কন্যাসন্তানের পিতা-মাতা হন৷ কন্যাগণের মধ্যে স্বাহা বিবাহ করেন অগ্নিদেবকে, স্বধা বিবাহ করেন পিত্রদেবকে আর সতী (দেবী) ছিলেন শিবের প্রথম পত্নী৷ অন্যান্য কন্যাদের মধ্যে খ্যাতি বিবাহ করেন মহর্ষি ভৃগুকে৷ ধনৈশ্বর্য ও সম্পদের দেবী লক্ষ্মী হলে মহর্ষি ভৃগু ও খ্যাতি দেবীর কন্যা৷
আলী আজম (রাজনীতিবিদ)

আলী আজম (১৯৫৯ - ২৪ নভেম্বর ২০০১) ছিলেন বাংলাদেশের একজন আইনজীবী ও রাজনীতিবিদ। তিনি তৎকালীন কুমিল্লা-৩ আসনের সংসদ সদস্য ছিলেন।
আলী আজম ভূইয়া ১৯৫৯ সালে ব্রাহ্মণবাড়িয়ার রামরাইলের বিজেশ্বরে জন্মগ্রহণ করেন।
আলী আজম আইনজীবী ছিলেন।
আলী আজম ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।
মুক্তিযুদ্ধে তিনি ব্রাহ্মণবাড়িয়ার সংগঠক ছিলেন। তিনি ব্রাহ্মণবাড়িয়া জেলা আওয়ামী লীগের দীর্ঘদিনের সভাপতি ছিলেন।
বাংলাদেশ আওয়ামী লীগের মনোনয়নে তিনি ১৯৭৩ সালের প্রথম জাতীয় সংসদ তিনি নির্বাচনে তৎকালীন কুমিল্লা-৩ আসন থেকে সংসদ সদস্য নির্বাচিত হয়ে ছিলেন।
আলী আজম ২৪ নভেম্বর ২০০১ সালে মৃত্যুবরণ করেন।